Hacı Mir Həsən ağa Səyyahın “Sirlərin sərgüzəşti”\nrisaləsi və ya müəllifin ölümsüzlüyü\nKamal Abdulla esselərində tez-tez “qəvvas” metaforasından istifadə edir. “Müəllif orkestrə rəhbərlik edən dirijor kimi sonsuz lüğətin içindən özünə lazım olanı seçib çıxara bilən arxeoloqdur... O bir qəvvasdır. Çünki, cümlənin içinə girmək nəfəsini yığıb dənizin dibinə cummaq deməkdir...” Mətn müəllifi dirijorluqdan (sistemləşdirən) arxeoloqluğa (axtaran), arxeoloqluqdan qəvvaslığa (kəşf edən) sürükləyən ecazkar oyundur. Oxucu həm mətni “sonsuz lüğətin” həbsxanasından xilas etməli, həm də “sonsuz lüğəti” mətnin həbsxanasından. Birinci halda müəllifin dirijorluğundan, ikinci halda arxeoloqluğundan yapışmalıdır. Mətndə dirijor arxeoloq, arxeoloq dirijordursa? Bu qəliz struktur-labirintdən yeganə çıxış yolu Müəllif Qəvvası axtarıb tapmaqla mümkündür. Qəvvas müəllif haqlı olaraq qəvvas oxucu tələb edir. Çünki, qəvvas oxucu cümləni sadəcə təsvir kimi oxumur, onun yazılma niyyətini axtarıb tapmaq istəyir, o bilir, bilməlidir ki, hər bir mətn (söhbət mükəmməl bədii mətndən gedir) adresantdan adresata ünvanlanan kodlaşmış yazıdır. Kod isə dekodlaşma tələb edir, dekodlaşma isə kontekst. Qəvvas müəllif cümlənin içinə girmək üçün nəfəsini yığıb dənizin dibinə cumur, o dənizin dibinə baş vurmuş müəllifin elə o dibdə, yerindəcə suyun dərhal yuyub apardığı izlərini sonradan tapmaq üçün oxucununun birinci işi istər-istəməz “hidroloq” (izləri kontekstdə axtaran) olmaqdır. Ən zidiyyətli məqam da budur, çünki, bir tərəfdən suyun məqsədi mətnin izlərini yumaqdır, başqa tərəfdən suyun yaddaşında (qeyri-ixtiyari) izlər mütləq qalır. Köhnə kontekst özünə və özündəkilərə oxşar olanları seçib yaddında saxlaya bilir, yaddaşın yuvacıqlarına təsnif edərək yerləşdirir. Bütün bədii uydurmalar həm də yeni kontekst yaratmaqla məşğuldur. Mətnlə diaxron və sinxron münasibətdə olan kontekst və kontekstlər yığını çox vaxt oxucunun yeganə çıxış yoludur. Lakin, unutmayaq ki, “hər şeyin deyilib tükəndiyi bir dünyada” kontekstin müəllif yeniliyini unutdurma fitrəti də var. Hazır formullarla düşünüb, düsturlarla çözmək, sxemləri doldurmaq mövqeyi oxucunu mətnin gerçəkliyindən bəzən o qədər uzaqlaşdırır ki, sonsuz sayda müstəvilərdə gəzən oxucu heç özü də bilmədən Borxes oxucularının böyük əksəriyyətinin düşdüyü o məlum,“602-ci gecə” tələsinə düşür. “Sirlərin sərgüzəşti” romanında da öz oxucularını gözləyən belə tələlər var. Mətnin bütün səthinə bilərəkdən səpələnmiş bələdçilər var, oxucunu çaşdırır, bu sehrbaz bələdçilər illuziya ilə məşğuldurlar, oxucunu aldadırlar. Mətnin sirrini çözmək üçün yola çıxmış oxucunun sərgüzəştində iştirak edən bu bələdçilər implisit və ekplisit işarələrə bölünərək oxucunun əlindən tutub gah mifə, gah dastana, gah “Min bir gecə nağılları”na, “Sindibadnamə”lərə, gah Azərbaycan nağıllarına aparır, başqa biri də gəlib oxucunun bildiyi, tanıdığı nə qədər tutuquşu varsa, hamısını xatırladır, “Şukasaptati”dən “Tutinamə”yə qədər gəzdirir, sirlərin izahı buralardadır deyir. Təbii ki, sehrbaz bələdçilərin illuziya oyunlarında mahiyyətlər dünyasını üzə çıxaran bir xeyli məqam var, oxucu nələrisə tapacaq, sistemləşdirəcək, model quracaq, çünki dünyanın bütün miflərinin əslində tək bir mifin (monomifin) invariantları olduğunu bilir. Cozef Kempbellə razılaşır ki, bütün xoşbəxt ailələr kimi aşkarlanmış miflər də bir-birinə bənzəyir. Sirlərin sərgüzəştini dünyanın yaddaşının ayrı-ayrı yuvacıqları arasında axtaran oxucu bilməlidir ki, o mətni yox, mətnin həbsxanasındakı sonsuz lüğəti aşkarlayır, çünki, ayrı –ayrı sirlər arasındakı fraktal münasibətlər, sirlərin özünün rekursiyası, çin qutuları və ya rus martyuşkaları kimi “iç-içə” modelləşməsi sonsuz lüğətə çevrilir, bu sonsuz lüğətin həbsxanasından mətni xilas etmək hardasa mümkünsüzdür. “Sirlərin sərgüzəşti” isə alternativ izah təklif edir və bunu dolayı yolla oxucuya çatdırır. Qəvvas müəllif labirinti tikib sonradan sirrini açan Dedal deyil axı?! Tesey (oxucu) ip yumağı olmadan o labirintdən çıxmalıdır, bir yolu və ya yolları mütləq vardır. Bu yol isə mətnin “məngənə” mexanizmindən keçir. Rolan Bartın təbirincə, Kamal Abdullanın əlavəsi ilə desək, “ölmüş” müəllifin “ruhu” oxucunu “gözəgörünməz məngənə”də sıxacaq. Oxucu bilməlidir ki, müəllif “dilin içində azıb, əriyib yox olub”, dilin məngənəsində sıxılıb, dil də ruhun məngənəsində. Mahiyyətlər dünyasını oxucuya çatdırmaq niyyəti ilə yaşayan müəllifin ruhunun dilinə məğlubiyyəti, dilinin ruhuna məğlubiyyəti baş verir. Görəsən, ədəbiyyatı ədəbiyyat edən bunun hansıdır? Bəlkə də ikisinin də bir anda baş verməsi, lap möcüzə kimi! Dil axı hörümçək toru (Tomas Qobbs demişdi) idi, zəiflər ağlara ilişib qalır, güclülər toru təşkil etməkdə ağlar qədər əməyi və mövqeyi olan məsafələrdən-boşluqlardan süzülüb keçir.Oxucu təfəkkürün mətnləşməsini addım-addım kəşf edərkən, dilin həm vasitə, həm də əngəl olduğunu bilməli, dildə müəllifin danışdığı və susduğu məqamları yaxşı ayırd etməlidir. Bəlkə də mətnin sirləri elə susmaq məqamlarındadır. Bəlkə elə Tutuquşu dilin özüdür (Floberi, Bekketi xatırlayaq), Həsən müəllimin yaddaşlılığında canlı-canlı danışdığı tutuquşu, huşsuzluğunda müqəvvaya dönüşür, “burax məni, burax çıxım gedim deyir”. Borxesə görə, danışmaq taftalogiyaya düşməkdir. Eynən tutuquşu kimi. Açar söz təkrardır. Tutuquşunun dili təfəkkürün sığmadığı dildir. Həsən müəllimin xəstəliyi ən təhlükəli sehrbaz-bələdçidir, oxucunu inandırır, duyğuları ilə oynayır, deyir ki, həyat məsələsidir, ata-övlad münasibətidir, insan unudanda unudulur. Birun və Əndərun oyununa xoş gəldik! Mnemoniza və Letanın Həsən müəllim cildinə bürünmüş halı. Bütün bunlar isə dönə-dönə Kamal Abdullanın özünə işarədir, mətn öz müəllifini - dilçi, filoloq, şair, yazıçı, dramaturq Kamal Abdullanı israrla xatırladır. O təkrarlardan birinin - Mir Həsən ağa Səyyahın tarixçəsi isə 1996-cı ildə Kamal Abdullanın Xəzər jurnalında çap olunmuş “Qərar” hekayəsindən başlayır. Məmmədqulu deyirdi: “Atam o zaman təzəcə olmüşdü. Bilirsən səyyah idi atam. Ölkədən ölkəyə səyahət edirdi, kitab yazardı, tacirliyi vardı”. Sonra Seyyid Həsən adı başqa mətnlərin epiqraflarından boylanmağa başlayır: “Elə bil qorxa-qorxa” adlı pyesin (1997) epiqrafınının müəllifini xatırlayaq: Səyyah Seyid Məhəmməd Həsən – “Sərvətnamə”. Ardınca “Casus” bu epiqrafla təqdim olunur: “Sirr nə vaxtsa açılacaq sirdisə, Heç əvvəldən yaranmayıb sirr kimi (“Sərvətnamə”). 2002-ci ildə “Kədərli seçmələr” də təqdim olunan “Şah İsmayıl və yaxud hamı səni sevənlər burdadır” pyesində qoca professorun dəlicəsinə oxuduğu və oxuyub az qala dəli olduğu kitabı xatırlayaq: Hacı Mir Həsən ağa Səyyahın “Sərvətnamə” əsəri (XVI əsr) haqqında həmin qoca professor bizə deyir ki, həmin əsər XVII əsrdə Zeynalabdin Elbəyi tərəfindən “Sirlərin sərgüzəşti” adlandırılıb, çünki, müqəddiməsi, əlavələri və xatirələri ilə birlikdə yenidən yazılıb. Fəlsəfədə, coğrafiyada “Sirlərin sərgüzəşti” adı ilə tanınıb, amma əsl adı “Sərvətnamə”dir. Hekayələrin içində, romanlarda, esselərdə, dialoqlarda, elmi mühakimələrdə, müsahibələrdə Kamal Abdullanın əlinin altındakı, tez-tez sitat gətirdiyi bu kitab (risalə, əlyazma) “Əvvəl-axır yazılanlarda”, “Məqamlar”da, “Düma və Coys arasındakı” intellektual şərhlərdə istinadlar mənbəyidir, “Sirri-zəmanədə” kilid açarına çevrilir, Mir Həsən ağa Səyyah “Sehrbazlar dərəsi”inin əsas personajı olur, ardınca “Unutmağa kimsə yox” da Mirzə Pirqulunun yuxularından boylanır, hekayələrin birində Korneliusla görüşür və s. K.Abdullanın bədii ədəbiyyatın uydurma müstəvisində yaratdığı bu qəhrəman elmi mühakimə xarakterli mətnlərdə orta əsrlər salnaməçisidir. Səyyahın özünün və onun “Sirlərin sərgüzəşti” risaləsinin adının Kamal Abdulla yaradıcılığında dəfələrlə, müntəzəm şəkildə, müxtəlif aspektlərdən çəkilməsinin sirri nədir? Çünki, müəllif bəzən bu fiktiv qəhrəmanına və onun əsərinin gerçəkliyinə oxucunu çaşdıraraq elə inandırır ki.. Məsələn, “Əgər biz özümüzdə güc tapıb Hacı Mir Həsən ağanı və onun adını artıq bir neçə dəfə çəkdiyim əsərini unuda bilsək (“Sirlərin sərgüzəşti”ndə mənim, belə deyək, poetik fantazilərimi təsdiq edən real hadisələr nəql edilir.), bəli, o zaman razılaşaq: bunlar bir uydurmadır, oyundur”. Ədəbiyyat əslində bir oyundur, sadəcə bu oyun möhtəşəm olmalıdır. Kamal Abdullanın romana, daha doğrusu romanın içərisindəki risalədə təqdim etdiyi ayrı-ayrı “sirr” hekayələrinin – mətnlərin daha əvvəlki müstəqil hekayələr və ya romanlardan parçalar olduğunu bilirik. “Sirlərin sərgüzəşti” Kamal Abdulla yaradıcılığının bütöv təsviridir, monomif effektinə malikdir (hətta romanın fəsillərə bölgüsünün, bu bölgünün xronologiya ilə deyil, N.Fray, C.Kempbell qanunauyğunluğu ilə tənzimlənməsi də oxucunun qərarını dəstəkləyir), çərçivələnmiş nəql şəklində təqdim olunub, onun bəzi parçaları əvvəllər yazılıb, bəziləri yeni yazılır, bəziləri isə yazılacaq. Bu əsər müəllin yaradıcı avtobioqrafiyasıdır demək istəsək də, qərar verməyə tələsməyək, çünki avtobioqrafiyada müəllif və oxucu arasındakı sözləşmənin sərt prinsipləri var: müəllif-təhkiyəçi-personaj üçlüsü arasındakı oxşarlıq və uyğunluq prinsipinin pozulmaması. Uydurma (fiktiv) mətnlərdə bu prinsipə riayət olunmur. “Sirlərin sərgüzəşti” bədii uydurmadır, özü də avtobioqrafik mahiyyət daşıyır. Romanda metafiksiya sonsuz lüğətin simasıdır, sonsuz lüğətin həbsxanasından az öncə xilas etdiyimiz mətnin siması isə avtofiksiyadır, yəni özü-özünü uydurmaq. Mir Həsən ağa Səyyah isə Kamal Abdullanın uzun illərdir öz uydurduğu mətnlərinin içində dolaşan “avatarı”dır. Romanda Kamal Abdullanın Dədə Qorqudla bağlı elmi araşdırmalarının da izlərinin də olduğunu nəzərə alaraq deyə bilərik ki, “Sirlərin sərgüzəşti” ən azı 30 ildir ki, yazılır. Deyiləcək çox məram qalsa da, bir sualla bitirmək istərdim: Görəsən Kamal Abdulla Hacı Mir Həsən ağa Səyyahın “Ölümün niqabı” risaləsini biz oxuculara nə vaxt təqdim edəcək? (“Ətrafında olan hər şey ölümün min təzahürüdü, sadəcə, üzünə niqab tutubdur və bizdən guya gizlənibdir...Sola baxıram, darıxıram, sağa baxıram, darıxıram”...)\nƏdəbiyyat qəzeti.- 2019.- 28 dekabr.- S.18-19.


Rusiyada yoluxanların sayı 600 mini ötdü - Qonşu ölkələrdə son vəziyyət\nRusiyada son sutka ərzində daha 7 176 nəfərdə koronavirusa yoluxma faktının aşkarlanması ilə yoluxanların ümumi sayı 606 min 881-ə çatıb. Bu barədə Rusiya hökumətinin koronavirusla mübarizə üzrə operativ qərargahının internet saytında açıqlama verilib. Bildirilib ki, ölkə üzrə aktiv koronavirus xəstələrinin sayı 229 min 546 nəfər təşkil edir.\nÖtən gün ərzində xəstəlik səbəbindən daha 154 nəfərin həyatını itirməsi ilə ölüm hallarının sayı 8 513-ə çatıb. Ümumilikdə 368 min 822 pasiyent isə sağalaraq evinə buraxılıb. Gürcüstanda sutka ərzində 3 nəfərdə koronavirusa yoluxma faktı aşkarlanıb.\nBu barədə Gürcüstanda koronavirusla mübarizə çərçivəsində yaradılmış “Stopcov.ge” internet portalında məlumat verilib. Bununla ölkə üzrə xəstəliyə yoluxanların sayı 914-ə çatıb. Xəstəlik səbəbindən 14 nəfər həyatını itirib, 768 nəfər isə sağalaraq evinə buraxılıb.\nErmənistanda sutka ərzində daha 711 nəfərdə koronavirusa yoluxma faktı aşkarlanıb. Bu barədə ölkənin Səhiyyə Nazirliyinin Xəstəliklərə Nəzarət və Profilaktikası üzrə Milli Mərkəzin saytında məlumat verilib. Yoluxanların ümumi sayı 21 717-yə çatıb. Xəstəlik səbəbindən həyatını itirənlərin sayı daha 14 nəfər artaraq 386-ya çatıb. Ümumilikdə 10 797 pasiyent müalicə olunaraq sağalıb, 10 404 xəstənin müalicəsi davam etdirilir.


“Reuters”: “Süni intellekt doğru xəbərləri yalan xəbərlərdən ayıracaq”\n“Reuters” agentliyi tədqiqat apararaq hazırda bütün xəbərlərin 20 faizinin əvvəlcə “Twitter” sosial şəbəkəsinə yerləşdirilməsini və sonradan xəbər başlıqlarına çıxarılmasını müəyyənləşdirib. Təəssüflə qeyd edilməlidir ki, məhz sosial şəbəkədə xəbər agentliklərinin sürətlə paylaşdığı yalan xəbərlər effektiv yaranır və yayılır. Bunun qarşısını almaq üçün “Reuters” süni intellekti kontentin filtrdən keçirilməsinə cəlb edib.\n“ICTnews” Elektron Xəbər Xidməti “Populyarnaya Mexanika” resursuna istinadən yazır ki, “News Tracer” adlanan yeni sistem doğru xəbərləri “spam”, cəfəngiyat, reklam və informasiya qalmaqalından seçmək üçün “Twitter”də dərc edilən bütün materialları filtrasiya edən alqoritmdir. Reportyorlar belə olduqda sosial şəbəkələrin monitorinqi ilə deyil, bilavasitə öz işləri - müxtəlif xəbər süjetlərinin dərindən öyrənilməsi və təhqiqi ilə məşğul ola biləcəklər.\n2014-cü ildən hazırlanan “News Tracer” tematik baxımdan oxşar “tweet”lərin toplanmasını müəyyənləşdirməklə işə başlayır və siyasət mövzusunu siyasətə, idman mövzusunu idmana və s. oxşar mövzuları ayırır. Daha sonra sistem bütün toplanmış məlumatların ardıcıl konspektini yaratmaq üçün dil emalından istifadə edir.\nBaşlıca amil isə “News Tracer” sisteminin jurnalist kimi düşünə bilməsi üçün yaradılmasındadır. Harvard Universitetinin “NiemanLab” laboratoriyasının mütəxəssislərinin sözlərinə görə, virtual düşüncə 40 faktoru nəzərə alaraq qərar qəbul edir. O, xəbəri ilk yayan insanın olduğu yeri və statusu kimi informasiyasından istifadə edərək sonradan onun yayılmasını təhlil edir, “etibarlıq” reytinqini müəyyənləşdirir. Sistem, həmçinin jurnalistlər tərəfindən “etibarlı” kimi qeyd edilən xəbərlərin mənbələr üzrə ikiqat yoxlamasını həyata keçirir və potensial etibarlı mənbələrin sayını artırmaq üçün ilk mənbədən istifadə edir. Bundan başqa, “News Tracer” yeni “hashtag”ları real xəbərlərdən asanlıqla fərqləndirə bilir.\nSistemin nəzərə aldığı məlumat birləşmələri ondan xəbər verir ki, "News Tracer” hazırda bütün xəbərlər lentində birinci olan kimin harada nəsə deməsinə əsaslanan xəbərlərlə deyil, real, fiziki hadisələr - qəzalar, etiraz və ya cinayətlərlə bağlı mövzularla işləməsi daha məqsədəuyğun olar. Bununla belə, yeni alqoritm süni intellekti ilkin filtrdən keçirərək istifadəçiyə yalnız onun görmək istədiyi sosial şəbəkə alqoritmlərindən fərqli olaraq xəbərlər şəbəkəsində necə işləməli olmasını nümunə kimi nümayiş etdirir. “Reuters” nümayəndələri əmindirlər ki, süni intellekt hamının gündəlik istifadə etdiyi xəbərlərin keyfiyyətini xeyli artıracaq.


Alfa Romeo Gloria, Cenevre avtomobil sərgisində səhnəyə çıxacaq.\nDünya tərəfindən məşhur İtalyan avtomobil markası Alfa Romeo, yeni modeli Alfa Romeo Gloria ilə Beynəlxalq Cenevre Avtomobil Fuarı'ında yerini alacaq. İtalyan stili ilə hazırlanmış olan Gloria, zərif və idman görünüşü ilə sərgidə istifadəçilərin bəyənməsinə təqdim ediləcək.\nCenevre Avtomobil Sərgisində dünya lansmanı ediləcək olan Alfa Romeo Gloria anlayışı, idman ruhu ilə İtalyan tərzini müvəffəqiyyətli bir şəkildə ortaya qoyur. Gloria, Alfa Romeo Dizayn Mərkəzi və Avropa Dizayn İnstitutu əməkdaşlıq ilə inkişaf etdirildi. Gloria, 4.7m uzunluq, 1.92 genişlik, 1.32 hündürlük və 2.9m ox məsafəsinə sahibdir. Diqqətə çarpan xəttləri və idman modeli olaraq olduqca xoş bir görünüşə sahib olan Gloria'ya son texnologiya məhsulu olan V6 və ya V8 cüt turbo mühərriklərin güc verəcəyi düşünülür.\nFiat-Chrysler Dizayn Mərkəzi Başçısı Lorenzo Ramaciotti, Gloria anlayışı üçün Avropa Dizayn İnstitutu ilə edilən əməkdaşlıq nəticəsində ortaya möcüzə bir nəticə çıxdığını və yaradıcı mükəmməliyin nəticəyə damğasını vurduğunu ifadə etdi.\n2014 Nissan Note görücüyə çıxır.\nYaponiyanın nəhəng avtomobil şirkəti Nissan, 5-17 mart tarixləri arasında reallaşacaq olan Beynəlxalq Cenevre Avtomobil Sərgisində bazara təqdim edəcəyi 2014 Nissan Note'u ilk dəfə görücüyə çıxaracaq.\nYeni Note, dinamik dizaynı, yenilikləri ev tərzi ilə diqqəti cəlb etməyi bacaracaq kimi görünür. Üzərində Qashqai və Juke modellərinin izlərini də daşıyan Note, iqtisadi bir paketli müştərilərinə təqdim ediləcək. Yeni texnologiyalarla istehsal edilən Note'un mühərrik və şanzımanı məhsuldarlığı və sürüş performansını artıran xüsusiyyətlərə sahib.\nB seqmentində çıxarılan Nissan Note'da geri görüş kamerası, kor nöqtə xəbərdarlıq sistemi, lent xəbərdarlıq sistemi və inkişaf etmiş hərəkətli obyekt qəbul etmə sistemi istifadə edilmiş. Türkiyədə satışı 2013'ün payızında reallaşacaq olan Nissan Note, 95gr/km dəyərə bərabər aşağı CO2 emisyonu təmin edən stop-start texnologiyasına sahib və bu texnologiya standart olaraq təqdim edilməkdə.\nTəqdim etdiyi texnoloji, yenilikçi və xoş dizayna sahib məhsulları ilə istifadəçilərin bəyənməsini qazanan Nissan, təşkil ediləcək olan Cenevre Avtomobil Sərgisində digər yeni modellərini də sərgiləyəcək. Və nəhayət 2014 Nissan Note buyurun baxın...\n21 İyul 2013 00:57\nsuper avto xeberler idi\nBu mawini isteyirem!!!!!!\n10 Mart 2013 12:23\noff ya bu maşın xəbərləri məni dəli eliyəcək e məndə istirəm\nmen de onnan isteyiremmmmmmmmmmm\nmende onnan isteyiremmmmmmmmmmmmmmmmm\n9 Mart 2013 16:51\nELE DE YAXWI DEYIL BALACA MAWINDIR\nÇox Balaca Olmağına baxmayaraq Salonuna söz ola bilməz Gözəl Maşındı )))


"Akif Çovdarova 500 min manat və brilyant verdim"\n15:22 23 Noyabr 2016\nMilli.Az APA-ya istinadən xəbər verir ki, Bakı Hərbi Məhkəməsinin sədri Həbib Həsənovun sədrlik etdiyi proses jurnalistlərin iştirakı olmadan keçirilir. Vəkil Şahin Rəfiyev jurnalistlərə deyib ki, prosesdə vəsatətlə çıxış edərək, cinayət işinə xitam, müvəkkili ilə istintaq təcridxanasında görüşə icazə verilməsini istəyib. Vəsatət baxılmamış saxlanılıb.\nProsesdə zərərçəkmiş Şahmar Qurbanov vəkillərin və prokurorun suallarını cavablandırıb. O, A.Çovdarova 500 min manat və brilyant verdiyi desə də, yerini və vaxtını xatırlamadığını bildirib. İclasda fasilə elan edilib.\nAkif Çovdarova 500 min manat brilyant verdim


Bakıda “Dinşünaslıq ekspertizası: hüquq və təcrübə” mövzusunda konfrans keçirilib - AZƏRTAC - Zəif görənlər üçün\nDini Qurumlarla İş üzrə Dövlət Komitəsinin (DQİDK) təşkilatçılığı ilə sentyabrın 23-də “Dinşünaslıq ekspertizası: hüquq və təcrübə” mövzusunda konfrans keçirilib.\nAZƏRTAC xəbər verir ki, konfransı açan DQİDK-nın sədr müavini Gündüz İsmayılov Dövlət Komitəsinin mütəmadi olaraq dini təyinatlı ədəbiyyatların nəşri ilə məşğul olan nəşriyyat sahibləri ilə görüşlər keçirdiyini, respublikada bu sahədə mövcud olan vəziyyətə dair müzakirələrin aparıldığını bildirib. Ölkədə dini ədəbiyyatların nəşri prosesində zərərli ədəbiyyatlara çox nadir hallarda rast gəlindiyinə diqqət çəkən komitə sədrinin müavini deyib ki, bunun əsas səbəbi nəşriyyatlarla, müəlliflərlə yaxından əməkdaşlıq edilməsi və bu məsələlərdə onların hüquqi meyarları demək olar ki, mənimsəmələridir. Bu baxımdan ölkədə nəşr olunan ədəbiyyatların mütləq əksəriyyətində zərərli məqamlar olmur. Bu cür ədəbiyyatlar ölkəyə daha çox xaricdən idxal olunur ki, bu sahəyə də ciddi nəzarət edilir.\nDaha sonra DQİDK-nın Dinşünaslıq ekspertizası şöbəsinin müdiri Nahid Məmmədov təqdimatla çıxış edib. O bildirib ki, dinşünaslıq ekspertizası birbaşa ictimai maraqları təmin edir, Dövlət Komitəsinin hüquqlarında da təsbit olunduğu kimi, dini təyinatlı ədəbiyyatın, əşyaların, dini məzmunlu başqa məlumat materiallarının istehsalı, idxalı və yayılmasına nəzarət etmək, dini qurumların və müvafiq dövlət orqanlarının müraciətlərinə əsasən qanunvericilikdə nəzərdə tutulmuş qaydada razılıq vermək kimi səlahiyyətləri var. Şöbə müdiri beynəlxalq hüquq və təcrübədən nümunələr gətirməklə dini ədəbiyyatların müvafiq qaydada yoxlama prosesindən keçərək çap edildiyini və yayıldığını vurğulayıb. O qeyd edib ki, təqdim edilən ədəbiyyat insanpərvərlik prinsiplərinə zidd deyilsə, dini nifrət və düşmənçiliyə rəvac verəcək, dinlər və məzhəblərarası münasibətlərə xələl gətirəcək fikirlər yer almırsa, ölkəmizdəki mövcud dini duruma, tolerant və multikultural mühitə mənfi təsir göstərəcək ifadələr əks olunmursa, bu kitabın ölkə ərazisində çapı və yayılmasına heç bir qadağa yoxdur.\nKomitə rəsmisi 2017-2019-cu illər ərzində Dövlət Komitəsinə dini təyinatlı ədəbiyyatların çapı və ölkəyə idxalı ilə bağlı daxil olan müraciətlərin statistikasını da nəzərə çatdırıb. 2017-ci ildə Dövlət Komitəsinə kitab idxalı ilə bağlı ümumilikdə 1603 müraciət daxil olub ki, onun 1540-nın ölkəyə gətirilməsinə icazə verilib, 63 kitabın ölkəyə idxalına icazə verilməyib. 210 dini təyinatlı ədəbiyyatın ölkədə nəşrinə icazə verildiyi halda, nəşrinə icazə verilməyən kitabların sayı 4 olub. 2018-ci ildə ölkəyə dini təyinatlı ədəbiyyatın idxalı ilə bağlı müraciətlər ümumilikdə 1704 olub. 1652 kitabın idxalına icazə verilib, 52 adda kitabın isə idxalı qadağan edilib. Həmçinin 171 dini təyinatlı ədəbiyyatın nəşrinə icazə verilib, 26 adda kitabın isə nəşri məqbul hesab edilməyib. N.Məmmədov, eyni zamanda, 2019-cu ilin yanvar-sentyabr aylarının statistik məlumatlarını açıqlayıb. Bildirib ki, ümumilikdə kitab idxalı ilə bağlı 2412 müraciətə baxılıb. Onlardan 2254-nə müsbət, 158-nə isə mənfi cavab verilib. Kitab nəşri prosesində 175 kitabın nəşrinə icazə verildiyi halda, 17 kitabın nəşri məqsədəuyğun hesab edilməyib.\nQafqaz Müsəlmanları İdarəsinin (QMİ) Aparat rəhbəri Simran Həsənov qeyd edib ki, müasir dövrdə dövlət-din münasibətlərinin Azərbaycan modelində, demək olar ki, bütün ziddiyyətli məqamlar aradan qaldırılıb. QMİ müsəlman dini icması kimi daim dövlətin, Prezidentin, eyni zamanda, DQİDK-nin diqqət və qayğısını öz üzərində hiss edir. Dinşünaslıq ekspertizasının tətbiqinin təkcə zərərli dini ədəbiyyatı məhdudlaşdırmaqla kifayətlənmədiyini qeyd edən aparat rəhbəri bunun əslində dindarları qanunazidd hərəkət etməkdən çəkindirdiyini, gələcəkdə cəlb oluna biləcəkləri inzibati və ya cinayət məsuliyyətinin vaxtında qarşısını aldığını deyib.\nMənəvi Dəyərlərin Təbliği Fondunun icraçı direktorunun müavini Ceyhun Əliyev bildirib ki, ötən illərə nisbətən son dövrlərdə ölkəmizdə yerli dini ədəbiyyatın nəşri artmaqdadır. Fondun öz təsis nizamnaməsinə uyğun olaraq nəşr etdirdiyi ədəbiyyatlar arasında dinşünaslıq ekspertizası tərəfindən müvafiq rəy verilmiş dini kitablar da yer alır. Ceyhun Əliyev Fond tərəfindən çap olunan ədəbiyyatların milli maraqlarımıza, mənəvi dəyərlərimizə uyğun olmasına, müasir dövrün tələblərinə cavab verməsinə, eyni zamanda, xurafat elementlərindən uzaq olmasına xüsusi diqqət yetirildiyini qeyd edib.\nBakı İslam Universitetinin müəllimi Abbas Qurbanov mövzu barədə fikirlərini bölüşüb.\nKonfrans dinşünaslıq ekspertizası sahəsində, eləcə də dini təyinatlı ədəbiyyatın yayılmasına nəzarətin həyata keçirilməsi istiqamətində görülmüş işlər barədə müzakirələrlə işini yekunlaşdırıb.\nDin 2019-09-23 17:15:00


Azərbaycan danışıqlar prosesindən əlini üzüb, müharibənin başlaması ... -\nTeleqraf.com saytının suallarını politoloq Qabil Hüseynli cavablandırıb. Onunla müsahibəni təqdim edirik.\n– Qabil müəllim, Prezident İlham Əliyev iyulun 6-da yerli televiziya kanallarına müsahibəsində bir sıra vacib məsələlərə, o cümlədən Ermənistan-Azərbaycan Dağlıq Qarabağ münaqişəsinin həlli ilə bağlı aparılan danışıqlar prosesinə toxundu. Əvvəlcə istərdik dövlət başçısının ATƏT-in faktaraşdırıcı missiyasının fəaliyyətsizliyinə dair söylədiyi fikirlər ətrafında müzakirə aparaq...\n– Prezident İlham Əliyev onu da bildirdi ki, bu gün faktiki olaraq danışıqlar prosesi getmir, Ermənistan və Azərbaycan xarici işlər nazirlərinin videokonfranslarının heç bir əhəmiyyəti yoxdur. Bu, sadəcə olaraq, Minsk qrupunun sanki fəaliyyətdə olmasını göstərir...


Vəhşi pişiklər - fotolar » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 7-11-2015, 05:00\nSəs ver: Çöl pişiyi və ya vəhşı pişik pişiklər fəsiləsinin yırtıcı məməli heyvanıdır. Xarici görkəmiylə və boz rəngiylə adi ev pişiyə bənziyir. Daha iri, quyruğu daha qalın. Bədənin uzunluğu 75-80 sm, quyruğun 30-34 sm; çəkisi 6-10 kq. Avrasiyada, Afrikada və Qavqazda geniş yayılıb. Qarışıq ovalıq və dağ meşələrində (2000 m hündürlükdə) məskan salmağa üstunlük verir, daha az hallarda kollarda və evin çardağında yaşayır. Yuvasını oyuqlarda, qayaların dərələrində qurur.\nQaranlıqda ova çıxır. Əsasən gəmiricilərlə, hərdən quşlarla qidalanır. Erkəklərin dəhşətli davalarıyla və qışqırığlarıyla müşaidə olunan cüdləşmə fevral-mart aylarında başlayır. Hamiləlik dövrü 63-68 gün çəkir. Bala pişiklər (3-8) kor doğulurlar, gözləri 9-11 gündən sonra açılır.


Bu mövsüm Çempionlar Liqasında azərbaycanlı azarkeşlərin üzünü güldürməyə çalışacaq "Neftçi" hazırlıqlarını davam etdirir. Ancaq turnirdəki çıxışına az müddət qalmasına baxmayarq komandanın indiki durumu hələ də narahatlıq doğurur. Ölkəni ÇL-də təmsil edəcək komandanın heyəti cəmi iki legionerlə gücləndirilib. Yaponiyalı ulduz Keysuke Honda da daxil olmaqla çempion heyəti tərk edənlərin sayı isə daha çoxdu. Bu kimi məqamlara münasibətlərini öyrənmək üçün "Neftçi"nin ən fəal azarkeş qrupu olan "Forza Neftçi"nin rəhbəri Sübhan Əliyevlə danışdıq.\nƏliyev Sport7.az-a açıqlamasında bunları söylədi: "Hazırlıqlarla yaxından maraqlanırıq. Sevimli komandamızdı, ancaq çox şeydən narazıyıq. Qış fasiləsində deyirlər ki, yaxşı futbolçu tapmaq olmur. İndi yaydı, oyuna 10 gün qalıb. Toplanış üçün yaxşı yer seçiblər. Amma oyunçu yoxdu. İki futbolçu ilə düzələsi işlər deyil. Bu "Neftçi"di, flaqmandı. Bunların niyə belə gecikdikləri bizə də çox maraqlıdı. Hər şey əvvəlcədən planlaşdırılmış şəkildə, klubun proqramı olmalıdı. Biz azarkeş qrupuyuq, hər bir alternativlərimiz olur. Heyətdən bu qədər futbolçu gedib. Sabah ulduz da gətirsən, komandaya uyğunlaşma dövrü keçməlidi. Necə olacaq?\nKomanda dayanıb. Ola bilər ki, bir mərhələ keçərik, "Olimpiakos"la oyuna qədər yeni futbolçu gətirərlər. İstənilən halda gecdi. Bunlar hamısı planlı şəkildə olmalıdı. "Neftçi" azarkeşi haqlı olaraq transfer tələb edir. Sən axı xeyli oyunçu göndərmisən. Samir Abasova güvənirik. Amma o yazığa da kömək lazımdı. Gəldi, nədənsə bir şeylər düzəltdi, komandanı çempion elədi. Samir müəllim gələndə heç kim "Neftçi"nin çempion olacağını düşünməzdi. Amma o komandanı çempionluğa daşıdı. Nəticə nə olur olsun, biz onun arxasındayıq, dəstək lazımdı. Sadəcə, hazırkı durum bizi narahat edir".\nSübhan bəy iki transferin komandaya kifayət etməyəcəyini düşünür: "Əlbəttə ki, kifayət etməyəcək. Hər şeyi qoyaq bir kənara. Neçə futbolçunu göndərib, əvəzində az oyunçu gətiriblər. İkincisi, illərdi etdikləri səhvləri təkrarlamamalarını, yəni oyuna 3-4 gün qalmış hardan oldu futbolçu tapıb gətirmələrini istəmirik. Şəxsən özüm analiz etmişəm, Sloveniyada oyunçu tapmaq çətindi. Amma Antalyada olanda azad agent futbolçuların özləri gəlirdilər. Sanki, klubda transfer siyasəti yoxdu, skaut sistemi çalışmır, çox zəifdi. Ceyhun Sultanov "Neftçi"də çalışanda, gətirdiyi futbolçulardan uğursuzlarla yanaşı, uğurluları da olub. O gətirdiyi futbolçuların 70 faizi komandanı çempionluğa apardı. Bu gün həmin sistemdə böyük zəifləmə var. "Axtarırıq”, "Səhv etmək istəmirik” kimi sözlər keçmir. Sən bunu 1 il ərzində axtarmalısan, iş görməlisən. İşin bundan ibarətdi, çünki hədəflərin var”.\nMövsüm bitəndən sonra Honda kimi ulduzla yanaşı, komandanı çempionluqda payı olan bir sıra futbolçular tərk etdi. Əliyev onlardan bəzilərinin yerinin dolmadığını bildirdi: "Şəxsi fikrimdi, dünən izlədiyim oyuna əsasən deyə bilərəm ki, ən böyük axsaqlıq Anton Krivotsyukun mövqeyindədi. Həmin mövqedə çatışmazlıq dərhal hiss olunur. Çünki həmin mövqeyə oyunçu tapmaq çətindi. Azərbaycanda da bu sarıdan qıtlıq var. "Neftçi” yarımmüdafiənin mərkəzinə futbolçu gətirməməlidi. Çünki əsas axsayan mövqelər hücumla müdafiədi. Harramizi gətiriblər, düzdü, oyunçuya bir oyunla qiymət vermək olmaz. Yusif Laval da gələndə zəif idi, o cümlədən Buqrin oynamırdı. Uyğunlaşma prosesini keçər yaxşı olar yəqin ki. Amma dünən baxdığımız oyunda Harramiz zəif göründü, hücumçu kimi qeyri-adi bir şey edə bilmədi. Ötürmə vermək, topu qəbul etmək – bunlara adaptasiya lazım deyil. Namiqlə Eminin ümidinə nə qədər qalacağıq? Onlar da sabah zədələnə, qırmızı vərəqə görə bilər. Namiq başqa kluba transfer ola bilər. Komanda iki futbolçudan ibarət deyil axı. Görün necə vəziyyət yaranmışdı ki, "Neftçi” hücumçusuz çempion oldu. Komanda yiyəsiz, sahibsiz deyil, hücumçu tapmaq lazımdı. Mirabdullanın ümidinə nə qədər qalmaq olar? Bu işi görməli olanlar gecikirlər”.\nMaraqlıdı, azarkeşlər "Dinamo” ilə matçda "Neftçi”yə tribunadan dəstək olmaq üçün Gürcüstana getməyi planlaşdırıblarmı?: "5-10 nəfər Gürcüstana getmək üçün şəxsən mənə müraciət edib. Hətta, bildiyimə görə püşkatmadan sonra bilet də almışdılar. Sadəcə UEFA-nın qərarı bizi məyus etdi. Qonaq komandanın azarkeşləri stadiona buraxılmayacaq. AFFA-dan Firuz Abdullanın dünənki danışığına qulaq asdıq, belə başa düşdük ki, burdakı oyuna da azarkeş buraxılmayacaq. Bu dövlətin verdiyi qərardı. Klublar, PFL, AFFA istəsə belə bunu dəyişə bilmir. Ona görə də məyus olmuşuq. Qrupumuzun sabah iclası var. Çox güman ki, müzakirələr aparıb, nə edəcəyimizə qərar verəcəyik. Çox güman, Gürcüstanda azarkeşlərimizdən kimlərsə komandanın yanında olar. Bilet alan azarkeşlərimiz var. Qonaq sektorda da olmasa, yəqin ki, gedib tribunada hardasa oturub oyuna baxarlar. Özünüz də gördüz komandanı "Qarabağ”la oyuna necə yola saldıq. Bizə çox çətindi. TV qarşısında oyunlara baxan deyilik, ona görə də uşaqlar məyus olurlar, sıxılırlar. Arzularımız var idi. Baxırsan ki, bu gün dünyanın hər yerində stadionlar açılır, azarkeşlər tribunalara buraxılır. Avropa çempionatında stadiona 40 min nəfər azarkeş buraxılır. Amma ölkə çempionatına 4-5 min azarkeş buraxılmaması bizə çox pis təsir edir. "Turistə olar, bizə yox” prinsipi düzgün deyil. Komandamıza sahib çıxmaq istəyirik. Biz TV qarşısında fanat olmamışıq axı. "Neftçi” üçün 10 min kilometr yol gedib-gəlmiş adamlara belə hallar çox pis təsir edir”.\nSübhan bəy "Neftçi”nin Sloveniya toplanışını yaxından izləmək üçün sözügedən ölkəyə dəstəkçi yollanıb-yollanmaması ilə bağlı sualı belə cavablandırdı: "Nə yalan deyim, yoxdu. Əslində getmək istəyənlər var idi. Amma sonradan alındıra bilmədik. Toplanış Türkiyədə keçirilsəydi, orada azarkeşimiz olardı”.\n"Neftçi” fanatı Sloveniya toplanışdan sonra baş məşqçi və ya klub rəhbərliyi ilə görüş planlaşdırdıqlarını da bildirdi: "Mütləq planlaşdırmışıq. Hazırda transfer siyasətini izləyirik. Komanda gələndən sonra mütləq baş məşqçi, klub rəhbərliyi ilə görüşməyi düşünürük. Baş məşqçinin həmişə arxasındayıq. Bu sorğu-sualsızdı. Qrupumuzun qərarıdı ki, sona qədər Abasovu dəstəkləyəcəyik. Komandaya gətirilən futbolçularla əlaqədar rəhbərliklə görüşümüz olacaq”.


Qarabağı qurtaranlar yenidən SAVAŞDA... - Bu dəfə Sahil Babayevlə qarşı-qarşıya...\n14:26 22-06-2022 297\nHərbçilərlə Əmək və Əhalinin Sosial Müdafiəsi Nazirliyi arasında gərginlik davam edir.\nÖtən həftə ehtiyatda olan polkovnik Üzeyir Cəfərov saytımıza açıqlamasında artıq ehtiyatda olan bəzi hərbi qulluqçuların iddialarının məhkəmə tərəfindən təmin olunduğunu açıqlamışdı. Onun sözlərinə görə, bəzi narazı hərbçilərin Əmək və Əhalinin Sosial Müdafiəsi Nazirliyi və Dövlət Sosial Müdafiə Fonduna qarşı məhkəmə iddiası təmin edilsə də, qətnamələr icra olunmur.\nMaraqlıdır, neçə narazı hərbçi nazirlikdən məhkəməyə şikayət edib?\nBununla bağlı Cebhe.info-ya açıqlama verən hüquqşünas, polkovnik-leytenant İlqar Allahverdiyev deyib ki, hazırda Əmək və Əhalinin Sosial Müdafiəsi Nazirliyindən şikayətçi olan kifayət qədər çox sayda ehtiyatda olan hərbi qulluqçu var:\n“Bütün respublika üzrə bizə müraciət edən hərbi qulluqçuların sayı çoxdur. Hətta mənə gün ərzində 10-15 nəfər müraciət edir. İndiyə qədər təkcə 250 nəfərdən çox şikayətçi yardım üçün bizə müraciət edib. Biz bu işi könüllü, ictimai əsaslarla görürük. Yəni ehtiyatda və istefada olan hərbçilərə hüquqi yardım göstəririk. Onları maarifləndirərək, hüquqlarını başa salır və istiqamət veririk. Amma inzibati məhkəmələr respublikanın müxtəlif zonalarında yerləşir və bu işlərə həmin məhkəmələrdə baxılır. Buna görə də hansı bölgədən neçə nəfərin müraciət etdiyini hələ tam dəqiqləşdirməmişik. Hazırda mən və başqa zabitlərlə bağlı da məhkəmə işləri davam etdirilir. Bu inzibati işlərdə məhkəmələr tərəfindən işə baxılmasının müddəti təyin olunmur. Ona görə də bu proses uzanır”.\nO bildirib ki, iddiası təmin olunan hərbçilər var, lakin onlar məhkəmədə qalib gəlsələr də, qərar icra olunmur.


Yol polisi: Azərbaycanda avtomobillərin texniki baxışdan keçirilməsi ilə bağlı qaydalara dəyişiklik edilməsi gözlənilir\n8 Fevral 2013 13:35 (UTC+04:00)\nAzərbaycanda avtomobillərin texniki baxışdan keçirilməsi ilə bağlı qaydalara dəyişiklik edilməsi gözlənilir. Trend-in məlumatına görə, bu barədə cümə günü keçirdiyi mətbuat konfransında Daxili İşlər Nazirliyinin Respublika Baş Dövlət Yol Polisi İdarəsinin İctimaiyyətlə əlaqələr şöbəsinin rəisi Kamran Əliyev bildirib.\nƏliyev deyib ki, Avropa təcrübəsindən istifadə etməklə Azərbaycanda avtomobillərin texniki baxışdan keçirilməsi ilə bağlı qərarlar qəbul olunacaq. Ola bilər ki, həmin təklif olunan bəzi müddəalar dəyişdirilsin və ya başqa formada qəbul olunsun.\nŞöbə rəisi deyib ki, dekabrın 26-da ölkə Prezidentinin sərəncamı olub.\n"Burada nəqliyyat vasitəsi sahiblərinin əziyyət çəkməmələri, bu sahədə şəffaflığın artırılması ilə bağlı DİN-ə təkmilləşdirilmiş təkliflər verilməsi tapşırılıb. Bununla bağlı artıq müvafiq təkliflər verilib və baxılma ərəfəsindədir", - Əliyev bildirib.\nQeyd edək ki, dekabrın sonunda Prezident İlham Əliyev "Yol-nəqliyyat hadisələri ilə əlaqədar təhlükəsizlik tədbirlərinin gücləndirilməsi və yol hərəkətinin tənzimlənməsi sahəsində idarəetmənin şəffaflığının artırılması ilə bağlı tədbirlər haqqında" sərəncam imzalayıb.\nCəmiyyət 25 İyul 10:51


Güney Azərbaycan ədəbiyyatında Şəhriyar mərhələsi\nGüney Azərbaycan ədəbiyyatında Şəhriyar mərhələsi Güney Azərbaycan\n10 Yanvar 2019 15:45\n"Heydərbaba"da oxucu Azərbaycan xalqının milli psixologiyası, həyat tərzi, məişəti, adət-ənənələri, milli mətbəx və milli geyim mədəniyyətinin özünəməxsusluğunun poetik əksini, bədii təsvirini görür. Bu əsərdə ahəngdarlıq, orijinal fikir və sözlərin harmoniyası, ritm, vəzn oynaqlığı, mövzu əlvanlığı, ifadəlilik, həyati gerçəklik, ən əsası isə yüksək bəşəriliklə sırf millilik vəhdət təşkil etmiş, qaynayıb qarışmışdı. Dərin humanizm, insanpərvərlik ideyaları, həyata, gözəlliyə, insanlığa sevgi, pisliyə, zülmkarlığa - şər qüvvələrə nifrət üzərində köklənmiş bu olahi əsər duyğuları vəcdə gətirmiş, əhli-qələmlərin ilhamını qanadlandırmışdır. Şəhriyarın son dərəcə məşhurlaşması, ən ümdəsi isə əsərlərinə, xüsusən "Heydərbabaya salam" mənzuməsinə saysız-hesabsız nəzirələrin yazılması, əlbəttə, ilk növbədə, şairin poeziyasındakı Azərbaycan mənşəli estetik gözəlliklə bağlıdır. Həyat və fəaliyyəti dövrün ictimai-siyasi hadisələrindən ayrılmaz olan Şəhriyarın məhz bu duyğu və düşüncələri "Heydərbabaya salam" poemasında orijinal ifadəsini tapdığına görə, şairin öz dili ilə desək, əsərə "... həcmcə iki "Şahnamə"dən (Ə.Firdovsinin 120 min misralıq məşhur poeması) çox nəzirə və cavablar yazılıb".\nBeləliklə, bu poemanın çapından sonra Azərbaycanda yeni ədəbi məktəb yarandı, bu səpkili əsərlər yazmaq ənənəyə çevrildi. Ana dilimizin Təbriz ləhcəsində yazılmış mənzumədə millətimizin ictimai-iqtisadi, sosial-siyasi durumu, milli varlığı parlaq əksini tapmışdı. Burada şairin yurduna, doğulduğu torpağa dərin sevgisi, vətənpərvərlik duyğuları, birlik və azadlığa çağırış ruhu duyulur, imperializmə, fövqəl dövlətlərin dünya ağalığına, hegemonluq iddialarına qarşı etiraz notları eşidilir.\nMənzuməyə ilk nəzirə yazanlar Nüsrətulla Fəthi Atəşbak (Atəşbəyli), təbrizli M.S.Cənnətiməqam, Cabbarbəy Bağçaban, Hüseynqulu Coşqun, İnayətulla Əmirpur, Əli Təbrizi, Əli Azəri olmuşlar. Onlar nəzirələrində Şəhriyarın dilinə həsrət qalmış bir xalqın dərdlərinə "Heydərbabaya salam"ın əvəzsiz məlhəm olduğunu alqışlayırlar. Əlbəttə, xalq ruhunu, qan yaddaşını, milli-mənəvi koloriti, tarixi gerçəkliyi incəliklərinə qədər ədəbiyyata, poeziyaya ancaq belə əsər gətirə bilər. Buna görə də xalqın ana dilinə olan mənəvi ehtiyacını ödəməyə cəhd edən Şəhriyara nəzirə yazan hər kəs ona Güney Azərbaycanda türkcənin oyadıcısı kimi baxır, qələm sahibləri sevinclərini, ürək sözlərini poetik dillə bəyan edirdilər. "Heydərbaba Azərbaycan ədəbiyyatında bir dönüş nöqtəsi oldu. Bütün baxışlar Şəhriyara döndü. Hamı Şəhriyara bir cavab olaraq şe`rlər yazdılar. Bənzətmələr meydana çıxdı. Böyük şairlərdən tutub, gənc şairlərə qədər, şairlik istedadlarını Heydərbaba sayaq şeirləri ilə sınadılar. Heydərbaba o qədər adlı-sanlı olmuşdur ki, farslar da Şəhriyarı tanıtdıranda, onu Heydərbaba şairi adlandırırdılar. Farslar da belə bir əsər ələ gətirməyi arzuladılar. Çoxlu şairlər - Fars dilli və Türk dilli Heydərbabanı farscaya çevirməyə can atdılar".\n"Heydərbabaya salam" mənzuməsi ilə Güney Azərbaycanda poema janrı yeni inkişaf yoluna qədəm qoydu. Poemadan və Şəhriyarın misilsiz hünərindən ilham alaraq Əhməd Şədi Alov "Heydərbabadan Şəhriyara məktub", Qaflantı "Təpiyin dağı", "Bir kəndin bir illik xatirəsi", Qafar İftixari "Savalana salam", Abbas İslami Bariz "El dayağına salam", Qulam Daravalı "Savalanım", B.Q.Səhənd "Hörmətli ustad böyük Şəhriyara", M.S.Şami "Kənd cevizi", Bəxtiyar Muğanoğlu "Ay Savalan", Əlirza Purbozorg Vafi "Eynalıya salam", Hacı Əbdürrəhman Təyyar - Dədə Katib "Urmu gölü", Şamlı Vəhdani "Ay ciğatı, salam", Hadi Sultani "Pir Səqa nəğmələri", Əli Əkbər Turabı Həllacoğlu "Eynalı", H.A.Barışmaz "Çağrılmamış qonaqlar", M.T.Zehtabi "Rəxşəndənin arzusu", Professor Qulqmhüseyn Bəydili//Beqdeli "Kohləyə səlam", Əli Kuşan "Heydarbabanın Şəhriyara salamı" adlı böyük həcmli poemalarını, Valeh Dəstpiş "Ustad Şəhriyarla ilk görüş münasibətilə", Fəxrəddin Məhzun "Qəzəl", Rza Əfşarpur "Ay Şəhriyar", Tofiq Qafari, Hüseyn Düzgün, Əli Təbrizi, Mirismayıl Cabbarinejad, İ.Əmirpur, Qasım Cahani, Səttar Zərdabi, Məsud Ədib, Şəhidi və b. isə M.Şəhriyara ünvanlanmış şeirlərini yazmışlar. Qeyd edək ki, ustad Şəhriyar ədəbiyyatda "Heydərbaba məktəbi" yaratdığı kimi, "Səhəndiyyə məktəbi" yaratmağı, ana dilinə yenidən yaşam hüququ verməyi, bu qədim "hünər" dilini dinamik surətlə inkişaf etdirməyi də bacardı. "Səhəndim" əsəri də öz böyük etkisi ilə bir çox şairi dilə gətirdi... Onlarla şair həm "Səhəndiyyə", həm də "Səhəndim" kimi tanınan mənzumənin təsiri ilə qələmə sarılaraq yeni səpkili əsərlər qələmə aldılar. Məcid Səbbağ Yalqız satirik ruhlu "Səməndiyyə" və "Qanlı faciə", Nazir Şərəfxaneyi "Urmu dəryaçası", Məhəmməd Nəhavəndi Muğan "Sultan Savalan", Huşəng Cəfəri "Ağ atım", "Savalan" və "Səfərçilər", Mirməhəmməd Musui "Göydərə", Doktor Əli Əkbər Turabi Həllacoğlu "Eynalı" poemalarını Şəhriyarın "Səhəndim" poeması üslubunda yazıblar. Bütün varlığı ilə Şəhriyar yaradıcılığına heyran kəsilən Huşəng Cəfəri "Ağ atım", "Savalan" və "Səfərçilər" poemaları ilə kifayətlənməmiş, "Baklur", "Tarım", "Kökümüz birdi bizim", "Axı şənbə toydur", "Köhnə şəhər", "Çilləxana" şeirlərini də "Səhəndim"dən ilham alaraq qələmə almışdı. Lakin Məhəmməd Hüseyn Münzəvi və İmam Əli Dadxahın Şəhriyarin ölümü münasibətilə yazdığı nəzirələr və Mirməhəmməd Musuinin "Göydərə" poemasının üslubu "Səhəndim"i, əhatələdiyi məzmun və mündəricəsinə görə isə "Heydərbabaya salam" xatırladır. İmam Əli Dadxahın poemasından bir nümunə ilə fikrimizi yekunlaşdıraq:\nVay elim, yandı dilim, soldu gülüm, göz bülağ olsun\nAx-vayım dağlara düşsün, boran olsun, sazaq olsun\nŞəhriyardan sarı, Heydər babanın, başı sağ olsun.\nMirhidayət Hessari yazırdı: "Şəhriyar böyük və müstəsna şəxsiyyətdir. Hələ şah dövründə türk dilində yazıb-oxumaq, şeir qoşmaq qadağan idi. O isə özünün 1953-cü ildə yazdığı "Heydərbabaya salam" mənzuməsi ilə nəinki bu qadağaları darmadağın etdi, həm də ədəbiyyatımızı, dilimizi diriltdi. Gənclərə qol-qanad verdi. İndi də onu təqlid edənlər, habelə "Heydərbabaya salam" mənzuməsinə nəzirə yazanlar var". Çünki hər kəs, Muharrem Erginin də dediyi kimi, "bugünkü azəri türkcəsinin, Təbriz türkcəsinin bütün dühasını Şəhriyarın əsərində görür". Şəhriyar ədəbi məktəbinin yetirmələri, ustadlarına nəzirə yazarkən əksər hallarda "Heydərbaba"nın vəzn və üslubuna sadiq qalır, bəzən müraciət obyekti, xitab edilən məkan dəyişsə də, çox vaxt eynilə saxlanır.\nHəbib Sahirin "Heydərbabaya salam"ın qaçılmaz təsiri altında qələmə aldığı poema "Məktəb xatirələri" adlanır. Şair fərdi xatirələri fonunda Güney Azərbaycan, eləcə də İran xalqlarının taleyini işıqlandırmağa vətənin keşməkeşli, müsibətli hadisələrlə zəngin tarixini canlandıran nail olmuşdur. Sahir ustad Şəhriyara müraciətlə onu elə, obaya arxa-dayaq olmağa, vətənin güllərini, çıraqlarını solmaqdan, xar olmaqdan qorumağa, bağlı qapıları və dilləri açmağa səsləyir:\nGünüm keçdi, oldu qızıl gülüm xar,\nŞam sönməkdə, gecə soyuq, mənzil dar!\nBu bağlanan qapıları kim açar?!\nŞerin görüb səni andım, şairim!\nVətəndaşı demə dandım, şairim!\nŞəhriyarın məslək və qələm dostu Məhəmmədəli Məhzun şairin təbini çox bəyənir, qəzəllərini, "Heydərbabaya salam" poemasını sevirdi. Şəhriyarı ustadı, könlünün sultanı, "dəryayi-ümman", özünü isə dəryadan damla, zərrə adlandırırdı. Məhzun söz mülkünün sultanı sayılan dahi Füzuli ilə Şəhriyarı: "Tək Füzulidən sonra hakim olan bu könlümə, Şəhriyar olmuş qəzəl mülkündə soltanım mənim," - deyə müqayisə edirdi.\nUstad Şəhriyar "Heydərbabaya salam"ına həsr olunmuş cavab və nəzirələr içərisində Məhəmməd Əli Saibi, Bulud Qaraçorlu Səhənd və Əlirza Purbozorg Vafinin poemalarını daha çox bəyənmişdi. Məhəmməd Əli Saibi şairin üslubuna, vəzn və qafiyə sisteminə sadiqlik göstərmiş, sənətkarlıq xüsusiyyətlərini, bədii portret yaratmaq ustalığını, ritm oynaqlığını davam etdirmişdi. Burada da lirik qəhrəman bəxtəvər, qayğısız uşaqlıq çağlarını həsrətlə, qəhərdən boğula-boğula yada salır, artıq yaxın keçmişə dönmüş unudulmaz həyat səhifələrini vərəqləyir:\nQırx beş ildir Təbrizdən mən çıxalı,\nXınov tutub boğazımı sıxalı,\nQüssəvü qəm səbr evimi yıxalı,\nDay görmədik bir gülən üz zamanda,\nAğız dadı anlamadıq cahanda.\n"Heydərbaba" məktəbinin ənənələrinə sadiqlik göstərən Ə.P.Vafi "Eynalıya salam" poemasını Təbriz yaxınlığındakı ynalı dağına xitabən qələmə alıb. Eynalı dağını xalqın pənahı, sığınacağı, sirdaşı, dəfinələr ocağı, igidlərin qılınclarının şaqqıltısını, atların kişnərtisini ən dəyərli əmanət kimi qoruyub saxlayan qutsal varlıq kimi obrazlaşdırır, canlı insan tək onunla dərdləşir. Poemanın daha bir özəlliyi "Fədaiyane-xəlq (21 Azər)" hərəkatının qəhrəmanlarını yetişməkdə olan nəslə, xalqa tanıtmaq, tariximizi, keçmişimizi, milli kimliyi-mizi, mənəvi dəyərlərimizi unutmamağa çağırışdır. Ə.P.Vafi Azərbaycan tarixinin həmin dövrünün qızıl səhifələrini yazan fədakarları - Səməd Behrəngi (Qaran-quş), Behruz Dehqani (Aydın), Əlirza Nabdil (Oxtay), Behruz Həqqi (Çölgülü), Manaf Fələki, Kazım Səadəti və Əskər Ərəbherislini xalqına bir daha bədii sözün qüdrəti ilə təqdim edir. Ə.P.Vafi xalqına son nəfəsədək şərəflə xidmət edən və milli azadlıq yolunda canını qurban verməkdən çəkinməyən milli qəhrəmanları şirin təhkiyə ilə tanıtmaqda davam edir və sonda tanıtımı diqqətəlayiq formada tamamlayır:\nİndi bildim, kimdir Behruz Dehqani?\nSənə, mənə qurban etdi o canı.


Bakı məkəblisi beynəlxalq rəsm müsabiqəsinin qalibi olub » Newscenter.az\nNewscenter.az.20.05.2019. Paytaxt məktəblisi beynəlxalq rəsm müsabiqəsində uğurla iştirak edib.\nNewscenter.az xəbər verir ki, Bakı şəhəri 46 nömrəli tam orta məktəbin IX sinif şagirdi Rauf Məmmədov Moskva şəhərində keçirilən uşaq rəsm müsabiqəsində I yerə layiq görülüb. Gənc rəssam Rauf Məmmədov müsabiqəyə Aleksandr Belyayevin “Amfibiya adam” əsərinə çəkdiyi rəsmlə qatılıb.\nQeyd edək ki, 1943-cü ildən başlayaraq hər il Moskvada keçirilən rəsm müsabiqəsi artıq ənənəyə çevrilib. Müsabiqəyə ümumilikdə 2019-cu ilin yazıçı-yubilyarların əsərlərinə çəkilmiş 400-dən çox rəsm təqdim edilib. Müsabiqədə Rusiya, Azərbaycan, Belarus, Qazaxıstan və Qırğızıstanın gənc rəssamları iştirak ediblər. Azərbaycandan Bakı Şəhər Mədəniyyət İdarəsinin Yasamal Rayon Mərkəzləşmiş Kitabxana sisteminin təşkilatçılığı ilə müsabiqədə iştirak üçün təqdim edilən 8 rəsmdən 4-ü münsiflər heyəti tərəfindən ən yaxşı rəsmlər siyahısına daxil edilərək albomda nəşr olunub.


Böyük Britaniyada işgüzar səfərdə olan M.V.Lomonosov adına Moskva Dövlət Universitetinin (MDU) Bakı filialının rektoru, Bakı Dövlət Universitetinin Azərbaycan ədəbiyyatı tarixi kafedrasının müdiri, Oksford Universitetinin Nizami Gəncəvi adına Azərbaycan və Qafqazşünaslıq Elmi Mərkəzinin (https://www.orinst.ox.ac.uk/nizami-ganjavi-programme-study-languages-and-cultures-azerbaijan-and-caucasus) Azərbaycan tərəfdən rəhbəri, akademik Nərgiz Paşayeva dekabrın 5-də Oksford Universitetinin Akademik Proqramlar üzrə İnkişaf Departamentinin direktoru Entoni Qrin və Oksford Universitetinin (www.campaign.ox.ac.uk/the-campaign/academic-programmes) Nizami Gəncəvi Mərkəzinin İngiltərə tərəfdən rəhbəri professor Edmund Hertsiq ilə görüşüb.\nGörüşdə Oksford Universitetinin Nizami Gəncəvi Mərkəzinin 2017-ci ildəki elmi-tədris fəaliyyəti müzakirə edilib. Başlıca olaraq 2018-ci ildən etibarən Mərkəzin Universitetdə daimi fəaliyyətinə dair həyata keçiriləcək rəsmi, protokol mərhələləri və elmi-tədris planları haqda geniş fikir mübadiləsi aparılıb. İlk növbədə, Universitetin rəsmi nümayəndəsi Entoni Qrin bu illər ərzində Oksford Universitetinin Nizami Gəncəvi Mərkəzinin Azərbaycan tərəfdən rəhbəri akademik Nərgiz Paşayeva ilə şəffaf, ikitərəfli inam və etimad əsasında qurulmuş əməkdaşlıqdan məmnunluq hissini ifadə edib və Universitetin rəhbərliyi adından akademik Nərgiz Paşayevaya minnətdarlığını çatdırıb. O qeyd edib ki, dünyanın ən qədim və ən nüfuzlu elm ocaqlarından sayılan Oksford Universiteti dəyişməz qayda olaraq əməkdaşlıq etdiyi tərəf müqabilini həmişə böyük diqqətlə seçir və əsl akademik tutumu, davamlı elmi-pedaqoji təcrübəsi olmayan və alimlərin təmsil edilmədiyi təklif və layihələrdə iştirak etmir. Entoni Qrin Oksford Universitetinin Nizami Gəncəvi Mərkəzinin fəaliyyət göstərdiyi beş il ərzində artıq özünün akademik simasını doğrultduğunu və bu Universitetin bundan sonra daimi bir hissəsinə çevrilməsini əhəmiyyətli tarixi bir an kimi qiymətləndirib. Universitetin rəsmi nümayəndəsi qeyd edib ki, bu tarixdən başlayaraq Oksford Universiteti akademik Nərgiz Paşayevanın rəhbərliyi altında Nizami Gəncəvi Mərkəzinin Oksford Universitetində daimi fəaliyyətinin təmin edilməsi üçün bütün səyləri göstərməyə hazırdır.\nBu daimiliyin gerçəkləşdirilməsi üçün Mərkəzin yaradılmasının ilk günlərindən böyük əmək sərf edən Oksford Universitetinin Şərqşünaslıq İnstitutunun keçmiş direktoru, həmin universitetin Nizami Gəncəvi Mərkəzinin İngiltərə tərəfdən hazırkı rəhbəri və Şərqşünaslıq İnstitutunun aparıcı professoru Edmund Hertsiq akademik Nərgiz Paşayevanın təklifi nəticəsində Azərbaycan elmi və ümumiyyətlə, Azərbaycan tarixi üçün böyük və qürurverici bir yenilik haqqında da məlumat verib. O deyib ki, Nizami Gəncəvinin adının Oksford Universitetinin Şərqşünaslıq İnstitutunun kitabxanasına verilməsi ilə bağlı təklifin rəsmi razılığı alınıb. Qeyd edək ki, bu təklif akademik Nərgiz Paşayeva tərəfindən Universitet rəhbərliyinə verilmişdir.\nÖz növbəsində, akademik Nərgiz Paşayeva ona və onun timsalında bütün Azərbaycan elmi cəmiyyətinə və tarixinə göstərilən bu böyük etibara və hörmətə görə professor Edmund Hertsiqə və Entoni Qrinə təşəkkürünü bildirib. Akademik Nərgiz Paşayeva qeyd edib ki, Oksford Universitetində Nizami Gəncəvi Mərkəzinin daimiliyi, ümumiyyətlə, ölkəmiz üçün inkaredilməz uğurdur. Mərkəzin sadəcə beş, on, iyirmi, əlli il deyil, əsrlər boyu Oksford Universitetinin tərkibində qalıb fəaliyyət göstərməsi gələcəkdə bütün Azərbaycan alimləri və tələbə nəsilləri üçün dünyanın bir nömrəli universitetini əlçatan edir. Nizaminin adının Azərbaycanın adı ilə dünya elmi çevrəsinin ən yüksək pilləsində - Oksford Universitetində bərabər, daimi qalması isə ölkəmiz və xalqımız üçün böyük tarixi əhəmiyyət daşıyır.


"Fitch" Azərbaycanın reytinqini təsdiqləyib - Report.az\nBRENT $ 52.35\n"Fitch" Azərbaycanın reytinqini təsdiqləyib 20 Yanvar, 2020 16:18\n"Fitch" beynəlxalq reytinq agentliyi Azərbaycanın emitentin xarici valyutada uzunmüddətli defolt reytinqini "BB+", reytinq üzrə proqnozunu isə sabit olaraq müəyyən edib.\nBundan əlavə qısamüddətli emitentin defolt reytinqi "B", yerli valyutada uzunmüddətli emitentin defolt reytinqi "BB+", valyutada qısamüddətli emitentin defolt reytinqi "B", ölkə tavanı "BB+" müəyyən edilib.\nAzərbaycanın "BB+" reytinqi onun güclü xarici balansını və aşağı dövlət borcunu və zəif bank sektorunu özündə əks etdirir. Konsolidə edilmiş maliyyə profisitinin ÜDM-in 6% səviyyəsinə qədər irəliləməsi (bura SOFAZ-dan da ayrılmalar daxildir) ehtimal olunur. Bu isə hazırkı BB səviyyəsi ilə müqayisə etdikdə indi bu rəqəm ortalama mənfi -2,8%-dir. Ölkənin güclü performansına 2019-cu ildə ortalama 65 dollar/barel neft qiyməti və artan qaz hasilatı dəstəkləyib. Türkiyə və Avropa bazarlarına ixrac ediləcək "Şahdəniz 2" yatağından çıxarılan qaz 2020-ci ildə də inkişafı dəstəkləyəcək və karbohidrogen gəlirlərini artıracaq. Neftin aşağı qiymətinin 2020-ci ildə 62,5 dollar/barel, 2021-ci ildə isə 60 dollar/barel olacağı proqnozlaşdırılır.\nFitch hesab edir ki, daha yüksək sosial ödəmələr ÜDM-in 2020-ci ildə 4,4%, 2021-ci ildə isə 4,2% daralmasına səbəb olacaq. 2020-ci ilin xərcləri prioritetləri arasında məcburi tibbi sığorta proqramı (ÜDM-in 1.1% -i) yer alır və 2019-cu ildə dövlət maaşının artırılması tədbirlərindən dövlət sektoru əməkhaqqı qanun layihəsinə və sosial təminat töhfələrinə təsir göstərəcək.\n"Fitch" beynəlxalq reytinq agentliyi Azərbaycanın xarici valyutada uzunmüddətli defolt reytinqini "BB+" səviyyəsində təsdiqləyib.\nQurumun reytinq üzrə proqnozu isə "Sabit"dir.\n“Kapital Bank” yenilənən Siyəzən filialını istifadəyə verdi 27 Fevral, 2020 / 13:00\nBeynəlxalq birja indeksləri 6 trln ABŞ dollarına yaxın azalıb 27 Fevral, 2020 / 12:57\n“PSA Group” gəlirlərini artırıb 27 Fevral, 2020 / 10:55\nAzərbaycan Mərkəzi Bankının valyuta məzənnələri (27.02.2020) 27 Fevral, 2020 / 09:29\nBeynəlxalq əmtəə, fond və valyuta bazarlarının əsas göstəriciləri (27.02.2020) 27 Fevral, 2020 / 08:35\nİranla Avropa İttifaqı arasında hesablaşma mexanizmi işə salındı 26 Fevral, 2020 / 19:51\n"Fitch" İpoteka və Kredit Zəmanət Fondunun reytinqini təsdiqlədi 26 Fevral, 2020 / 19:17\nHonkonqda koronavirusa görə vətəndaşlara maddi yardım veriləcək 26 Fevral, 2020 / 13:34\n"Bank BTB" qanvermə aksiyası keçirib 26 Fevral, 2020 / 13:00\nAzərbaycan Mərkəzi Bankının valyuta məzənnələri (26.02.2020) 26 Fevral, 2020 / 09:30\n27 Fevral, 2020 14:58\n“Volvo”dan “4 mərtəbəli” yük maşını reklamı - VİDEO\n27 Fevral, 2020 14:56\nMasallı sakini əmisini və onun oğlunu güllələyərək öldürdü - YENİLƏNİB\n27 Fevral, 2020 14:52\nBaş prokurorun müavini Neftçalada vətəndaş qəbulu keçirəcək\n27 Fevral, 2020 14:51\nSumqayıtda yataqxanada baş verən yanğın söndürüldü\n27 Fevral, 2020 14:50\nFransa prezidenti koronavirusu epidemiya adlandırdı\n27 Fevral, 2020 14:49\n"Mançester Yunayted"in sabiq futbolçusu Çin klubuna transfer olundu\n27 Fevral, 2020 14:45\nGömrük İdarəsi koronavirus aşkarlanan şəxs barədə açıqlama verdi - VİDEO\n27 Fevral, 2020 14:41\n27 Fevral, 2020 14:39\nİranda koronavirusdan ölənlərin sayı 26-ya çatdı - YENİLƏNİB\n27 Fevral, 2020 14:33\nBakı polisi məktəbliləri maarifləndirdi\n27 Fevral, 2020 14:29\n27 Fevral, 2020 14:23\nİlham Əliyev Britaniya Baş Nazirinin ticarət elçisini qəbul etdi - YENİLƏNİB\n27 Fevral, 2020 14:21\n27 Fevral, 2020 14:14\nEnergetika naziri: “2020-ci ilin payızında Cənub Qaz Dəhlizi tam hazır olacaq”\n27 Fevral, 2020 14:10\nBritaniyada koronavirusa yoluxanların sayı 15-ə çatdı\n27 Fevral, 2020 14:06\n27 Fevral, 2020 14:03\nİspaniyada koronavirusa daha bir yoluxma halı aşkarlanıb\n27 Fevral, 2020 14:02\n27 Fevral, 2020 14:01


Ermənistan hərbi bölmələrinin növbəti təxribat cəhdi. - Xəbərlər - BİLƏSUVAR RAYON Icra Hakimiyyəti\nAzərbaycan Ordusunun həyata keçirdiyi əks-tədbirlər nəticəsində düşmən geri otuzdurulub, onun canlı qüvvəsinə və hərbi texnikasına ciddi zərər yetirilib. Azərbaycan Ordusunun əks-tədbirləri adekvat xarakter daşıyıb, Ermənistanın təxribatna qətiyyətli cavab verilib.Yayılmış videolardan da göründüyü kimi, Azərbaycan Ordusu Ermənistanın hərbi bölmələrinin mövqeyinə güclü zərbə endirib, nəticədə düşmənin texnikası və canlı qüvvəsi məhv edilib. Azərbaycanın beynəlxalq mövqelərinin daha da güclənməsi, ölkəmizin diplomatik uğurları, dövlət başçımızın irəli sürdüyü təşəbbüslərin beynəlxalq arenada əsaslı şəkildə dəstəklənməsi, o cümlədən ölkəmizin sədrlik etdiyi Qoşulma Hərəkatının Zirvə toplantısının geniş rezonans doğurması, Azərbaycanın təşəbbüsü ilə BMT Baş Assambleyasının xüsusi iclasının keçirilməsi barədə qərar qəbul edilməsi erməni lobbisini, xarici ermənipərəst dairələri, Azərbaycanı istəməyən xarici qüvvələri ciddi narahat edir.Prezident İlham Əliyevin Soçidə “Valday” Beynəlxalq Diskussiya Klubunun XVI illik iclasının plenar sessiyasında, Aşqabadda MDB Dövlət Başçıları Şurasının məhdud tərkibdə iclasında, Münhen Təhlükəsizlik Konfransında Ermənistanın işğalçılıq siyasətini və faşist simasını ifşa etməsi, dünyanın aparıcı beynəlxalq qurumlarının Ermənistan-Azərbaycan, Dağlıq Qarabağ münaqişəsi ilə bağlı ədalətli qərarlar qəbul etməsi xarici ermənipərəst dairələri və Ermənistan hakimiyyətini ciddi problemlər qarşısında qoyub.Ermənistan hərbi bölmələrinin Azərbaycan-Ermənistan sərhədində növbəti təxribatı Ermənistan hakimiyyətinin həm beynəlxalq ictimaiyyətin diqqətini aktual məsələlərdən yayındıraraq fərqli istiqamətə yönəltmək, həm də ölkə daxilində müşahidə olunan ciddi gərginliyi azaltmaq məqsədi güdür.Bu gün Ermənistanda əhalinin hakimiyyətə etimadının itməsi ilə əlaqədar dərin böhran yaşanılır. Ciddi sosial-iqtisadi problemlər, korrupsiya, koronavirusla mübarizə sahəsində saysız-hesabsız problemlər, insan hüquq və azadlıqlarının boğulması, siyasi opponentlərə, azad sözə qarşı repressiyaların tətbiq edilməsi Paşinyan hakimiyyətini çox mürəkkəb duruma salıb.Azərbaycanla sərhəddə təxribat Paşinyan hakimiyyətinə xarici düşmən mövzusunu qabartmağa və öz səriştəsiz idarəçiliyinin yaratdığı problemləri gündəmdən çıxartmağa hesablanıb.Paşinyan hesab edir ki, xarici təhlükə qarşısında cəmiyyəti toparlamaq, müxalifəti tərk-silah etmək və hakimiyyətə qarşı formalaşan ciddi təhlükəni aradan qaldırmaq mümkün olacaq. Hazırda Ermənistanda vəziyyət olduqca mürəkkəbdir, hakimiyyətə qarşı müxalifətin vahid cəbhədə birləşməsi prosesi gedir. Paşinyanın belə təxribatlarla problemi aradan qaldırmaq cəhdlərinin hər hansı nəticə verəcəyini düşünmək üçün heç bir əsas yoxdur. Növbəti dəfə uğursuzluqla üzləşən Ermənistan hakimiyyəti indi də məsələnin mahiyyətini gizlətməyə, yalan məlumatlarla beynəlxalq və yerli ictimaiyyəti çaşdırmağa çalışır. Ermənistan hakimiyyətinin uydurmaları, ölənlər haqqında məlumatları gizlətməsi Ermənistan ictimaiyyətində ciddi narazılıq doğurub. Ermənistanda etiraz aksiyalarına başlanılıb, fəallar sosial şəbəkələrdə Ermənistan hakimiyyətini ciddi tənqid edirlər.Ermənistanı hakimiyyətinin guya Azərbaycan hərbi bölmələrinin mövqeyini ələ keçirməsi, yeni yüksəkliklər əldə etməsi barədə iddialar yalan və dezinformasiyadan başqa bir şey deyil. Hətta bu ölkənin ictimaiyyəti, fəal sosial şəbəkə istifadəçiləri belə bu kimi iddiaları ironiya ilə qarşılayırlar.\nİyulun 12-də baş vermiş hadisə Azərbaycan ictimaiyyəti tərəfindən hiddətlə qarşılandı. Sosial şəbəkələrdə hərbi əməliyyatlara başlamaq, sıravi vətəndaşların toplanaraq cəbhə bölgəsinə getmək, silaha sarılaraq torpaqlarımızı işğaldan azad etmək kimi çağırışlar səsləndi.Bu, bir tərəfdən Azərbaycan cəmiyyətinə vətənpərvərlik hissinin yüksək səviyyədə olduğunu nümayiş etdirdi. Lakin indi 1990-cı illərin əvvəlləri deyil ki, nizami ordu olmadığına görə, vətəndaşlar öz gücünə torpaqlarımızı müdafiə etmək məcburiyyətində qalsınlar. Arzuolunmaz xaotik təşəbbüslər yalnız düşmənlərimizi sevindirə, ölkəmiz, silahlı qüvvələrimiz haqqında uydurmalarını daha da genişləndirməyə imkan yarada bilər.Buna görə də bəzi sosial şəbəkə istifadəçilərinin silaha sarılmaq və cəbhə bölgəsinə getmək çağırışları, ayrı-ayrı şəxslərin cəbhə xəttinə yürüş təşkil etmək cəhdləri yolverilməz və qəbulolunmazdır.Bu gün Azərbaycan güclü orduya malikdir və Azərbaycan Ordusu Ali Baş Komandanın əmri ilə qarşısına qoyulan istənilən vəzifəni yerinə yetirməyə, o cümlədən torpaqlarımızı işğaldan azad etməyə hazırdır və buna qadirdir.


Haşoqqinin ölümündən bir neçə dəqiqə əvvəl ŞOK dialoqu - KİV-də ilk dəfə yayılır\nSəudiyyə Ərəbistanının İstanbuldakı konsulluğunda qətlə yetirilən jurnalist Camal Qaşıqçı (Haşoqqi) ilə qatilləri arasında baş tutan dialoqun məzmunu açıqlanıb.\nBAKU.WS xəbər verir ki, bu barədə Türkiyənin "Daily Sabah" qəzeti yazıb.\nNəşrin yazdığına əsasən, səudiyyəli jurnalistlə dialoq zamanı özünü İnterpolun əməkdaşı kimi təqdim edən 3 səudiyyəli olub.\nQısa dialoqdan aydın olur ki, Camal Haşoqqinin ölüdürülməsi əvvəlcədən hazırlanmış planın tərkib hissəsi olub. Jurnalistin qətlini təşkil etmək üçün şahzadə bin Salman tərəfindən 15 nəfərlik əməliyyat qrupu təşkil edilib.\nDialoqda Səudiyyənin təhlükəsizlik xidmətinin rəsmisi Maher Əbdüləziz Mutrəb, doktor Salah Məhəmməd əl-Tubeyqi və naməlum digər şəxsin Camal Haşoqqi ilə danışıqları öz əksini tapıb.\nHaşoqqinin gəlişindən əvvəl Murtəb əl-Tubeyqidən soruşur ki, cəsədi çantaya qoymaq mümkündürmü? Doktor cavabında deyir ki, o böyükdür, hündürdür və çəkisi ağırdır: "Əslində, mən cəsədlərlə uzun müddətdir çalışıram. Mən kəsməyi çox yaxşı bacarıram. Hərçənd mən isti cəsəd üzərində heç vaxt işləməmişdim, amma bunu bacararam. Adətən mən qulaqcıqları taxıram və musiqi dinləyirəm".\nBu dialoqdan sonra Haşoqqi konsulluğa daxil olur. O, konsulluq ərazisində tanış sima görür. Bu, onun reaksiyasından da görünür. Ona deyilir ki, baş konsul Məhəmməd əl-Otaibi iş başındadır.\nBundan sonra Haşoqqi konsulun ikinci mərtəbədəki kabinetinə nəzakətlə dəvət edirlər. Jurnalist nədənsə şübhələnməyə başlayanda onu zorla otağa salırlar. Otaqda onu 3 nəfər qarşılayır.\nTərəflər arasında dialoq belə baş tutub:\nMutrəb: Öz oğlunuz üçün mesaj qoyun.\nHaşoqqi: Ona nə deyim?\nMutrəb: Gəlin düşünək, nəsə yazın. Sonra bizə göstərin.\nHaşoqqi: Mən nə deməliyəm? Tezliklə görüşərik?\n3-cü şəxs: Qurtar daha!\nMutrəb: Siz, "Mən İstanbuldayam. Əgər mənimlə əlaqə saxlaya bilməsən, narahat olma" buna oxşar nəsə yazın.\nHaşoqqi: Mən oğurlandığımı deməməliyəm?\n3-cü şəxs: Pencəyini çıxart!\nHaşoqqi: Konsulluqda bu necə ola bilər? Mən indi heç nə yazmıram.\n3-cü şəxs: Saxla!\nHaşoqqi: Mən heç nə yazmıram.\nMutrəb: Cənab Camal, məlumat yazın. Tələsin. Bizə kömək edin ki, biz də sizə kömək edə bilək. Çünki sizi Səudiyyə Ərəbistanına geri apararıq. Əgər kömək etməsəniz, onda baş verəcəkləri görəcəksiniz.\nHaşoqqi: Dəsmal buradadır. Siz məni yatızdıracaqsınız?\nƏl-Tubeyqi: Biz sadəcə sizi yatızdrıacağıq.\nGörünür, bundan sonra jurnalistə preparatlar vurulur və o, ağzının bağlanmamasını istəyir.\nXatırladaq ki, Səudiyyə rəhbərliyi və xüsusən vəliəhd şahzadə bin Salmana qarşı müxalifliyi ilə bilinən Camal Haşoqqi 2018-ci ilin oktyabrın 2-də Səudiyyə Ərəbistanının İstanbuldakı Baş konsulluğuna boşanma haqqında sənədlərini almaq üçün girib və bir daha çıxmayıb. Sonradan onun diplomatik missiyanın binasında qətlə yetirildiyi məlum olub. KİV-də məlumat yayılmışdı ki, diplomatik missiyaya girməzdən əvvəl iPhone-nu nişanlısına verən Haşoqqi qolunda olan və telefonla sinxronlaşdırılmış Apple Watch saatı onun qətlinin səs yazısını qeydə alıb.\nOktyabrın 16-17-də Türkiyə hüquq mühafizə orqanları konsulluqda axtarış aparmış və Haşoqqinin ölümü ilə əlaqədar müəyyən dəlillər aşkarlamışdılar.\nTürkiyə Baş Prokurorluğu Haşoqqinin qətli ilə bağlı Səudiyyə Ərəbistanının iki yüksəkçinli dövlət rəsmisi barəsində həbs qərarı çıxıb. Məlumata görə, İstanbul Respublika Baş Prokurorluğu Səudiyyənin Kəşfiyyat İdarəsinin rəhbər müavini Əhməd Əsiri və şahzadə bin Salmanın keçmiş müşaviri Səud əl-Kəhtani barəsində həbs qərarı verib. Səudiyyə Ərəbistanının XİN rəhbəri Adil Əl-Cübeyr isə Ankaranın ekstradisiya barədə sorğusuna baxmayaraq müxalif jurnalist Camal Haşoqqini qətlə yetirməkdə şübhəli bilinənələri verməyəcəklərini bildirib.\nCamal Haşoqqinin qətlində günahlandırılan şahzadədən Türkiyəyə mesaj Vəhşicəsinə öldürülən Haşoqqinin cəlladlarından biri intihar etdi Haşoqqini işgəncə ilə öldürən cəlladların görüntüləri yayıldı – VİDEO Səudiyyəli jurnalistin ölümü ilə bağlı gizlin səs yazısı ortaya çıxdı – VİDEO Haşoqqinin qətlində şübhəli bilinən şəxslərin vizaları ləğv ediləcək İşgəncə ilə öldürülən səudiyyəli jurnalistin meyitini tapdılar Səudiyyə Ərəbistanı Haşoqqinin konsulluqda öldürüldüyünü etiraf etdi Camal Haşoqqinin amansız qətli: Şaqqalayıb turşuda əritdilər - FOTO


Həzi ASLANOV - ƏSRİ-SƏADƏTDƏ UŞAQ OLMAQ\nDövrlər və zamanlar içində elə dövr və zamanlar olmuşdur ki, hər anı, hər xatirəsi illər və əsrlərlə davam etməkdə, xatırlandıqca köks ötürülərək həmin dövrün həsrəti çəkilməkdədir. İçindəki fəzilət, xoşgörü, haqq, ədalət, ali və ülvi insani dəyərlərin ən yüksək formada olduğu dövrlərdən biri, heç şübhəsiz, “Əsri-səadət” dövrüdür. Elə bir dövr ki, bu xüsusiyyətinə görə adına “Səadət əsri” deyilmişdir. Bu dövrü hər cəhəti ilə incələsək, “kaş ki elə bir dövr təkrar gələydi, kaş biz də bu dövrdə yaşayaydıq” deyəcəyik. Məhz belə bir dövrdə uşaq olmaq və ya həmin dövrün uşağı olmaq da bir fərqlilik idi.\nHər yönü ilə nümunə olan Hz. Peyğəmbərin (s.ə.s), peyğəmbərliklə yanaşı, digər insani keyfiyyətlərinə də nəzər saldıqda onun nümunəvi şəxsiyyətində yer alan ən mühüm xüsusiyyətlərdən birinin məhz uşaqlara verdiyi dəyər olduğunu görürük. Bu gün müasir pedaqoqikanın uşaq tərbiyəsi haqqındakı təlimlərini Hz. Peyğəmbər (s.ə.s) ta 1400 il əvvəl həm yaşayaraq göstərmiş, həm də sözlə izah etmişdir. Elə bir cəmiyyət, elə bir zaman kəsiyi ki, orada böyüyən uşaqlar illər keçdikdən sonra da dərin bir həsrətlə həmin xoş xatirələri danışaraq kövrəlmişlər.\nHz. Peyğəmbərin (s.ə.s) həyatında uşaqların xüsusi bir yeri vardı. Bir uşağı gördükdə onun başını oxşayıb nəvaziş göstərər və hətta onunla zarafat belə edərdi. Uşaqlara qarşı daim təbəssümlü və yumşaq rəftarlı olması, onlara salam verməsi, hal-xətrini soruşması, minikdədirsə onları tərkinə mindirməsi uşaqlara olan sevgi və qayğısının bir təzahürü idi.\n“Kimin uşağı varsa, onunla uşaq kimi rəftar etsin”, - deyə buyurulan, uşaqların nəvaziş və əzizlənməsinə diqqət göstərilməli olduğunun bildirildiyi bir dövrün uşaqlarıdır, Səadət əsrinin uşaqları. O zamana qədər uşaqların bəlkə də bu qədər nəvaziş və qayğıya olan ehtiyacı heç düşünülməmiş, bu gün də bəzi ailələrin etdiyi kimi “uşaqdır” deyib keçilmişdi. Ancaq Səadət əsri bu cür yanaşmanı qəbul etmədi və haqq etdikləri dəyəri onlara qazandırdı.\nBir dəfə yol ilə gedərkən qaçış yarışı keçirən uşaqları görən Hz. Peyğəmbər (s.ə.s) özü də uşaqlara qoşulmuş və onlarla birgə yarışmışdı. Bununla uşaqların sevincinə ortaq, kədərinə təsəlli olmuşdu.\nQuşu ölən Zeydi ziyarət edərək onu təsəlli etmişdi. Zeyd adlı 4-5 yaşlı bir uşağın çox sevdiyi bir quşu varmış. Ona Ümeyr adını qoymuşdu. Hz. Peyğəmbər də Zeydi “Ümeyrin atası” deyə çağırırdı. Onu gördükdə “Ey Ümeyr, nə edir nüğeyr?” deyə soruşub zarafatlaşardı. Bir gün Zeydin quşu öldü, Hz. Peyğəmbər də onu ziyarətə gedərək könlünü aldı.\nSəhabələrdən biri öz xatirələrini danışarkən Hz. Peyğəmbərin (s.ə.s) onlarla Məcc oyunu oynadığını demişdir. Məcc: ağıza su yığaraq uzaqdan püskürtməklə oynanan bir oyundur. Əsri-səadət uşaqları olan kiçik səhabələr şəfqət və mərhəmət peyğəmbəri olan Hz. Muhammədin (s.ə.s) onlarla bu cür zarafat etdiyini və oyun oynadığını öz xatirələrində sevinc və fərəhlə danışmış, o günlərin xoş xatirələrini yad etmişdirlər.\nBir gün Hz. Peyğəmbərə (s.ə.s) paltar gətirmişdilər. Bunların arasında ipəkdən hazırlanmış, “xamisə” deyə bilinən kiçik bir qara paltar da var idi. Həmin paltarı vermək üçün Ümmi-Xalid adlı qızı çağırıb bunun ona geyindirilməsini söyləyir və: “Köhnələnə qədər bunu geyin”, (yəni o qədər uzun ömür yaşayasan ki, paltarın əynində köhnəlsin) - deyir. Paltarın üstündəki yaşıl və ya sarı rəngli yerləri göstərərək: “Ey Ümmi-Xalid, bu, “sənah”dır”, - deyir. “Sənah”, Həbəş (Efiopiya) dilində “qəşəng” deməkdir.\nBir gün Hz. Peyğəmbər Mədinə küçələrində gəzirdi. Birdən küçədə oynayan uşaqlar zarafatla onun ətrafını sararaq “səni əsir aldıq” deyirlər. Peyğəmbərimiz də onlarla zarafat edərək: “İndi mən azad olmaq üçün nə etməliyəm?” - deyir. Uşaqlar: “Bizə fidyə ver, azad ol”, - deyirlər. Hz. Peyğəmbər də onlara bir neçə xurma verir. Uşaqlar xurmanı götürüb peyğəmbərə: “İndi azadsan”, - deyirlər. Hz. Peyğəmbər də: “Qardaşım Yusif kimi məni də çox ucuz qiymətə satdılar”, - deyə zarafat edir.\nƏsri-səadət uşaqları bax bu cür sevgi və fəzilət içərisində böyümüş, onların hər halından anlayan və onlara nəvazişlə yanaşan bir peyğəmbərin qayğısını görmüşdülər. Həmin əsrin uşaqları gələcəyin böyük alimləri, sərkərdələri və dövlət rəhbərləri olmuş, neçə-neçə yerlərə İslamın nurunu daşımış, öyrəndikləri yüksək əxlaqı getdikləri həmin diyarlara yaymışdılar. Hz. Peyğəmbərin (s.ə.s) ümmətin parlaq gələcəyi üçün yatırım etdiyi ən böyük sərmayə düzgün bir tərbiyə ilə yetişdirilən gənc nəsillər olmuşdur.\n Sərçəyə oxşayan kiçik quş\nHits: 77 clicks


Evinizi ruhlandırmaq üçün 5 asan yol - Məlumat\nEvinizi sevindirmək üçün 5 sadə fənd\nÜmumiyyətlə cansız cisimlərin kədərli olduğunu düşünmürük, amma bu bir şeydir. Evinizin dekorasiyasını düşünün. İşiniz, ailəniz və gündəlik həyatınızla məşğulsunuz. Bəlkə evinizin baxımsız olduğunu hiss edirsiniz? Ön qapıdan keçdiyiniz anda işlər biraz hiss olunur, amma nədənsə barmağınızı üstünə qoya bilmirsiniz?\nƏgər bu sizin probleminizdirsə, evinizin dekorasiyasını şənləndirməyin zamanı gəldi. Bunu həyata keçirmək üçün beş asan və əlverişli yol təklif etdik. Nəticələrə heyran qalacaqsınız. Evinizi şənləndirmək yalnız əhvalınızı yüksəltməyəcək, evinizin əvvəlki şöhrətini geri alacaq, xatırladığınız xoşbəxt və qonaqpərvər bir yer halına gətirəcəkdir.\n1. Şən Rəng gətirin\nRəng əhval-ruhiyyəni təsir edir. Bu sizi xoşbəxt edə bilər və evinizi şad edə bilər. Eviniz sərin, neytral rənglərlə qarışıqdırsa, bu atmosfer cansıxıcılığa çevrilə bilər. Qırmızı, narıncı, sarı və ya çəhrayi otaqlarınıza daha parlaq, isti rənglər gətirməyə çalışın.\nRəng təkcə bir məkanı dəyişdirmir, həm də əhval-ruhiyyənizə və ətrafınızdakılara təsir göstərir. Müəyyən rənglər hər gündən maksimum yararlanmağa və enerjinizi artırmağa kömək edir. Sizə ilham verən əyləncəli rənglər tapın. Rəng sxemini tamamilə yenidən işlətməyə ehtiyac yoxdur, sadəcə yastıq və aksessuarlarla rəng açın. Mövcud rəng palitrası ilə işləyəcək xoşbəxt bir vurğu rəngi və ya iki rəng tapın.\n2. Tez bir dəyişiklik edin\nEvinizdə dəyişdirmək istədiyiniz bir şey varmı? Bunlar yalnız evinizi sevindirəcək şeylər ola bilər.\nYenilənmiş pərdələr və ya panjurlar üçün solğun olan pərdələri söndürün.\nBədii kitablar və ekzotik əşyalarla qəhvə masanızı təravətləndirin.\nMebellərinizi yenidən düzəldin. Çox böyük bir fərq yaradır.\nUşaqlarınızın sənət əsərlərini çərçivəyə salın. Rəngarəng bir qalereya divarı yaradın.\nYeni otel keyfiyyətli çarşaflar və hamam dəsmalları ilə köhnə yataq dəstlərini dəyişdirin.\nKitab rəfinizin ekranını ustalıqla düzəldin. Kitabları və dekorativ aksessuarları və boşluqları aradan qaldırın.\nRəngarəng bir xalça alın. Geniş, rəngarəng bir sahə xalısının əlavə edilməsi otağa enerji verəcəkdir.\nYemək qabınızı qarışdırın. Eklektik yemək masası qurmaq üçün fərqli naxış, rəng və formalardan istifadə edin.\nMətbəxdə parlaq toxuculuqları göstərin. Bu əhval-ruhiyyəni yüksəltmək üçün asan və ucuz bir yoldur.\nİstər böyük, istərsə də kiçik olsun, əgər sizi qucaqlayırsa, bu kiçik dəyişikliklərin vaxtı gəldi. Dəyişikliklərinizi etmək üçün ən qısa zamanda bir büdcə ayırın.\nKifayət qədər işığı olmayan bir ev insanı məyus edir. Kifayət qədər təbii işıq almırsınızsa, əslində mövsümi affektiv bozukluk olaraq bilinən, tibbi cəhətdən tanınmış bir vəziyyət olan 'mövsümi blues' dan əziyyət çəkə bilərsiniz.\nAğır pərdələrdən, kölgələrdən və pərdələrdən qurtulmağın vaxtı gəldi və otaqlarınızı təbii işığa bürüdü. Yarım şəffaf çalarlar və ya şəffaf pərdələr kimi bir çox pəncərə müalicəsi var ki, bu məkan boyunca süzülməyiniz üçün işıq olmadan gizlilik təmin edir.\nEviniz pəncərələrdə qısadırsa və ya zirzəmidə yaşayırsınızsa, işıq terapiyasına baxın. Bu ixtisaslaşmış lampalar və ampüller təbii işığı simulyasiya edir və əhvalınızı və enerji səviyyənizi yaxşılaşdırmaq üçün hazırlanmışdır. Və ya sadəcə mövcud lampaları daha parlaq lampalarla əvəz edin və evin ətrafına bir neçə ucuz lampa əlavə edin. Zehni bir təkan alacaqsınız və otaqlarınız daha parlaq və şık görünəcəkdir.\nTəbii işıq əlavə etməyin başqa bir yolu da evin ətrafına güzgü asmaqdır. İşığı əks etdirmək üçün qaranlıq ərazilərə güzgülər qoyaraq işıq miqdarını artıra bilərsiniz. Məsələn, qaranlıq bir pilləkəni və ya foyeni işıqlandırmağa kömək etmək üçün bir böyük və ya daha kiçik güzgü qrupunu böyük bir pəncərənin qarşısına asın.\n4. Dökün və təmizləyin\nDağınıq bir evdə şən bir şey yoxdur. Xəstə olsanız və çirkli, dağınıq bir evə evə gəlməkdən bezmisinizsə, bununla bağlı bir şey edin. Lazımsız əşyalardan qurtulun. Hər hansı bir otağa girin, ətrafınıza baxın və özünüzə bu sualları verin: həqiqətən ehtiyacım olan bir şeydir? Sentimentaldır? Bu maddəni son vaxtlar istifadə etdim? Yenə eyni şeyi alırdım? Qırılıbsa, düzəldilə bilərmi? Mən hərəkət etdikdə saxlamağa dəyərmi?\nHər gün bir otaq və ya ərazi ilə mübarizə aparmağa başlayın. Evin hamısını örtdükdən sonra yersiz bir şey gördükcə dərhal işləri düzəldin. İki həftədə bir və ya bir ayda bir ev təmizliyi üçün vaxt təyin edin. Evinizi təmiz və mütəşəkkil saxlamaq sevincli bir aura yaradacaqdır.\n5. Bitkilər və Çiçəklər əlavə edin\nBir çiçək hədiyyə aldığınız zaman sizi necə xoşbəxt etdiyini bilirsinizmi? Eyni şey evinizə də aiddir. Ətirli çiçəklər gətirin, onları sevimli bir vazaya düzün və masaya qoyun. Rəng və ətir əlavə etmək üçün əmin yanğın yoludur.\nİmkanınız varsa, həftədə bir dəfə təzə çiçəklər gətirin. Bir çox baqqal mağazaları və üzvlüyün anbarlarında mövsümi tənzimləmə və tək gövdələri münasib qiymətlərlə təklif edən kiçik çiçək bölmələri var. Dəstlər qərənfillər və alstroemeriyalar həmişə iqtisadi bir seçimdir.\nDaha yaxşısı budur, bir çiçək bağınız varsa, otağı pulsuz işıqlandırmaq üçün şlamlar gətirin. Kartlarda təzə çiçəklər yoxdursa, çiçək açan bir bitki satın alın. Bir neçə həftə evin içindəki rəngli çiçəklərdən zövq alın. Çiçəklənmə bitdikdən sonra onu açıq bir çiçək yatağına nəql edin.\nGeneLewis1, bu məqaləni bəyəndiyiniz üçün sevindim. İnsanları kədərləndirici vəziyyətdə olmaqdansa, içəri parlaq və şən saxlamağın həmişə xoş olduğunu hiss edirəm.\nGeneLewis1 13 oktyabr 2018-ci il tarixində:\nBunlar əla məsləhətlər :)\nLinda Chechar (müəllif) 06 oktyabr 2018-ci il tarixində Arizonadan:\nEman Abdallah Kamel, bu tövsiyələrdən məmnun olduğunuz üçün çox xoşbəxtəm. Günəş işığı və bitkilər evə baxmaq üçün ucuz və asan bir yoldur. Demək olar ki, hər otaqda təzə çiçəkləri və yaşıllığı sevirəm!\nEthel Smith, Hublarımın yanında durduğunuz və onları izlədiyiniz üçün təşəkkür edirəm. Bir neçə mebel ətrafında gəzdirəndə həmişə məni heyrətləndirir. Otaqda tamamilə yeni bir görünüş və hiss yaradır!\nR Talloni, bunun qonaq otağınız üçün bir az kömək etdiyinə sevindim. Bu əlavə pop ilə itaətkar rəng sxemlərini sevirəm. Xoşbəxt bir ev mühiti yaratmaq çox əyləncəlidir. Oxuduğunuz və şərh yazdığınız üçün təşəkkürlər!\nEman Abdallah Kamel 06 oktyabr 2018-ci il tarixində Misirdən:\nTəbii işıqlandırma və bitkilərin evin daha gözəl və ləzzətli olmasına razıyam. Tövsiyələr üçün təşəkkür edirik.\nRTalloni 05 oktyabr 2018-ci il tarixində:\nƏlbətdə yaxşı məsləhətlər. Qonaq otağını çox yüngül, itaətkar, sakit tonlarda birləşdirirəm. Dediyiniz hər şeyi əlavə rəng rəngindən başqa bir şeyə bürün, buna görə yaratdığım bir quş cibinə yaxşı uyğunlaşacaq ən azı iki əlavə yastıq örtüyü əlavə etməyə qərar verin. Əsas əsas rəng daxil edilmişdir, lakin örtüklər və mobil rəng parlaq rəng qarışığına malikdir. Nümunə tərəzilərinə diqqət yetirməyə çalışmaq üçün hər şey düz bir yerə toplanır. Popla cəsarətli olmağı təşviq etdiyiniz üçün təşəkkür edirik! :)\nEthel Smith 05 oktyabr 2018-ci il tarixində Kingston-Upon-Hull-dan:\nBəzi möhtəşəm fikirlər sayəsində. Bəzən yalnız mebelinizi yenidən düzəltmək bir otaq hissini inkişaf etdirə bilər.\nVideoya baxın: Evim Sensin Film Müzikleri - Sen Yarim İdun - Yıldıray Gürgen Orijinal Film Müziği\nEvinizi ruhlandırmaq üçün 5 asan yol...


Vasif Talıbov yeni texnikalara baxdı – Xalq.Az\nVasif Talıbov yeni texnikalara baxdı\nNaxçıvan Muxtar Respublikası Ali Məclisinin Sədri Vasif Talıbov “Naxçıvan Aqrolizinq” Açıq Səhmdar Cəmiyyəti tərəfindən alınıb gətirilmiş yeni kənd təsərrüfatı texnikalarına baxıb.\nXALQ.AZ xəbər verir ki, bu il muxtar respublikaya 79 yeni texnika və avadanlıq alınıb gətirilib. Alınan texnikalardan 4-ü Almaniya istehsalı olan “Klass Dominator” markalı kombayn, 3-ü İtaliya istehsalı olan “Landini”, 8-i “New Holland”, 3-ü Çin istehsalı olan “FL” və 4-ü “Belarus” markalı müxtəlif güclü traktorlardır.\nV. Talıbov Açıq Səhmdar Cəmiyyətin rayon bazalarının texnikalarla təminatı, kənd təsərrüfatı texnikalarının satışının davam etdirilməsi, yeni texnikalardan səmərəli istifadə olunması və bununla bağlı məlumatlandırma işlərinin aparılması barədə tapşırıqlar verib.\nÖncəki xəbər “Patron” tumunun içərisindən it nəcisi çıxdı – Fotolar\nSonraki xəbər Çavuşoğlu Bakıya gəlir


İnformasiya təhlükəsizliyi üzrə ekspertlər “Chrome” brauzerində istənilən qurğuda avtomatik avtorizasiya funksiyasının istifadəyə verilməsi ilə bağlı öz narahatçılıqlarını bildiriblər. Bu halda istifadəçilərdən razılıq istənilmir.\n“ICTnews” Elektron Xəbər Xidməti “hitech.vesti.ru” resursuna istinadən yazır ki, sözügedən dəyişikliklər brauzerin 69-cu versiyasında reallaşdırılıb. Bundan əvvəl müxtəlif qurğular arasında baxış tarixçəsi, əlfəcin və parolları (bu məlumatlar şirkətin serverlərində saxlanılır) sinxronlaşdırmaq istəyən istifadəçilər özləri “Google” hesabına daxil olmalı idilər. “Chrome 69” brauzerində isə istifadəçi axtarış sisteminin istənilən xidmətinə (məsələn, “Gmail” və ya “YouTube”) daxil olan kimi, onun hesabı brauzerə avtomatik qoşulur.\n“Google”un nümayəndələri bildiriblər ki, dəyişikliklər istifadəçilərin rahatlığı üçün nəzərdə tutulub. “Chrome”un mühəndisi Adriyen Felt Porter izah edib ki, brauzerin yeni versiyası istifadəçini avtomatik avtorizasiya edir, amma onun məlumatları faktiki olaraq “Google”un serverlərinə yüklənmir.


Ayətullah Sistaninin təmsilçisi: Mərcəiyyət dinc etirazçılara atəş açanların məsuliyyətə cəlb edilməsini tələb edir\nYayınlanma tarixi:12.10.2019 16:19:24\nAyətullah Sistaninin təmsilçisi, Kərbəlanın İmam Cüməsi ölkədəki etirazlarda baş verən olaylarla bağlı araşdırmalar aparılmasını tələb edib.\nİslamazeri.com “Rasthaber”ə istinadən xəbər verir ki, İraqın Ali Dini Rəhbəri, böyük mərcəi təqlid Ayətullah Seyid Sistaninin təmsilçisi, Kərbəlanın İmam Cüməsi Şeyx Abdulmehdi Kərbəlai İmam Hüseyn türbəsindəki cümə xütbəsində ölkədəki etirazlarda baş verən olaylarla bağlı araşdırmalar aparılmasını tələb edib.\n“Keçdiyimiz cümə günkü xütbədə mərcəiyyət keçən həftəki etirazlar sırasında dinc etiraçılara və çox sayda təhlükəsizlik qüvvələrinə qarşı hücumu pisləyərək rədd etdi. Mərcəiyyət ayrıca, etirazlarda rəsmi qurumların və özəl mülkiyyətin yandırılmasını və yox edilməsini qınadı.”, -deyə imam cümə bildirib.\nİmam cümə sözlərinin davamında deyib: “Mərcəiyyət, hər kəsin ölkədəki mövcud etiraz hərəkətlərinə qarşı güc istifadə edilməsinin təhlükəli nəticələrini anlayacağını və hər durumda bundan uzaq duracağını ümid edir.”\n“Ancaq son bir neçə gün içində güc istifadə edilməsi görünməmiş şəkildə artdı, daha çox etirazçı snayperlərin hədəfi oldu və olayların yayınlanmasının qarşısını almaq üçün bəzi media təsmilçilərinə açıq hücumlar həyata keçirildi.”, -deyə Şeyx Abdulmehdi Kərbəlai əlavə edib.\nİmam cümə “Mərcəiyyət təhlükəsizlik qüvvələrinin etirazçılara həqiqi güllə istifadə etməsinin qadağan edilməsi istiqamətində təlimatlar verdi. Minlərlə şəxs Bağdad, Nasiriyə, Divaniyə və digər bölgələrdə şəhid edildi, yaralandı və həqiqi odlu silahla hədəfə alındı. Həqiqətən təsəvvür olunmayacaq güc, şiddət və vəhşilikdən qaynaqlanan qorxulu bir səhnələr idi.”, -deyə qeyd edib.\nAyətullah Sistaninin təmsilçisi xütbəsinin davamında bu olaylara görə, hökümət və güc strukturlarının məsuliyyət daşıdığını bildirib.\nİmam Cümə çıxışının davamında sözlərinə belə davam edib: “Mərcəiyyət, məsumların qanlarının tökülməsini, müxtəlif hücumları qınayır və şəhidlərin, yaralların ailələrilə həmrəy olduğunu önə çəkmişdir. Mərcəiyyət həmçinin dinc etirazçıların qanuni tələblərini dəstəklədiyini da qeyd etmişdir.”\nAyətullah Sistaninin təmsilçisi mərcəiyyətin etirazlarda baş verən bu qanunsuzluqlara qarşı hökümət və ədliyyə orqanlarının həqiqi istintaq aparmağa çağırdığını da çıxışı zamanı xatırladıb.\n“Etirazçıların və digərlərinə qarşı odlu silahdan atəş açma əmri vermiş və bunu həyata keçirənlərin mövqelərindən asılı olmayaraq barələrində həbs-qətimkan tədbirinin seçilməsi, məhkəməyə təslim edilməsini gecikdirməməyə, iki həftə içində məsələnin həll olunmasını və keçmiş işlərdəki kimi araşdırmanın nəticələrinin bu işi araşdıran komissiyaların açıqlamaları kimi gecikdirilməməsi mərcəiyyətin əsas tələbidir.”, -deyə Ayətullah Sistaninin təmsilçisi, Kərbəlanın İmam Cüməsi Şeyx Abdulmehdi Kərbəlai qeyd edib.


Meyvə bağı: salınması və qulluq – AgroExpert-Kənd Təsərrüfatı Portalı\nMay 20, 2018 May 20, 2018 AgroAdmin\t0 Comments\tBağçılıq, Əkinçilik, meyvə ağacları, meyvə bağı\nÖlçü, metrlə Sayı, ədədlə Ölçü, metrlə Sayı, ədədlə\nAlma 8×6 208 6×5 333\nArmud 8×5 250 6×4 417\nFındıq 8×8 156 8×6 207\nMeyvə bağı – qulluq\nFındıq bağları üçün də budama işləri eyni ilə payızda yığımdan sonra və yazda tumurcuqlayana qədər aparılır. Quru budaqlar, qoca budaqlar kəsilib götürülür ki, güc cavan budaqlara düşsün. Fındıq bağı 8×8 ölçüdə əkilir ki, hər hektara 156 cala düşür.\nMeyvə bağı – xəstəliklər\nBunlar – dəmgil, unlu şeh, meyvə çürüməsi, qara xərçəng, sitosproz xəstəliklərdir.\nDəmgil – alma və armudun çiçəkləri, yarpaqları, zoğları və meyvələri tutulur.\nMübarizə tədbiri – dibi bellənir, 3%-li Nitrofen, 1%-li Dnok və ya 3-4%-li Bordo mayesi çilənməli.\nUnlu şeh – bu da eynilə zoğları, çiçəkləri və meyvələri zədələyir.\nMübarizə tədbiri – 5%-li Mis Kuporosunda çimirməli və 0,8-1 %-li Kolloid Kükürd-lə çilənməlidir.\nMeyvə çürüməsi – geniş yayılan xəstəlikdir.\nMübarizə tədbiri – çiçəklənmədən əvvəl 1%-li Bordo mayesi, 0,4%-li Sineb çilənməlidir.\nQara xərçəng – ağacların gövdələri, budaqları həmçinin cavan ağacların boğazında olur.\nMübarizə tədbiri – həmin hissələr təmizlənir 1-3% Mis Kuborosu, 0,1%-li Benomil, 0,1-li Topsin-M və BMK çilənməli.\nDigər ağac xəstəlikləri üçün oxuyun…\n← Lider 55, yubileyni yoxsa başqa ətlik toyuq cinsi?\nVitamin çatışmazlığı: 9 əlamət →\nBuğdanın qonur pas xəstəliyinə qarşı mübarizə üsulları\nAvqust 27, 2019 Sentyabr 9, 2019 Xavər Həsənova\t0


Türkiyəni qəzəbləndirən addım: İsveçin PKK-ya verdiyi silahlar üzə çıxıb\n23 iyun, 2022 [09:45]\nİsveç Dövlət Silah İxracına Nəzarət İdarəsinin (ISP) rəhbəri Karl Evertsson İsveç istehsalı olan tank əleyhinə "AT-4" silahlarının terror təşkilatı PKK-nın əlinə necə keçdiyi sualına “biz bu silahları təşkilatlara ixrac etmirik” deyə cavab verib.\nPrezident Ərdoğanın “Biz Finlandiya və İsveçin NATO üzvlüyünə tərəfdar deyilik” ifadəsindən sonra İsveçin PKK-YPG terror təşkilatının bazası olduğuna və bunun tamamilə məlumat və sənədlərə əsaslandığına diqqət çəkib. Çünki İsveç terrora verdiyi dəstəyi daha da çoxaldıb. İsveç dövlətinin terrorçularla rəsmi görüşləri, isveçli parlamentarilərin İraq və Suriyadakı terror təşkilatlarının nümayəndələri ilə bir nümayəndə heyəti kimi yaxın əlaqələri, xarici işlər nazirinin İsveçdə terror təşkilatının nümayəndələrini qəbul etməsi İsveçi terror dövləti səviyyəsində tanıdan mühüm detallardır. İsveçin indiyə qədər terror təşkilatına 210 milyon dollar dəstək verdiyini və 2023-cü ilə qədər bu rəqəmi 376 milyon dollara çatdıracağını bəyan etməsi bu tezisləri təsdiqləyir.\nƏlavə olaraq, İsveçdə terror təşkilatı PKK ilə dövlət arasında əlaqənin ən mühüm fiqurlarından olan Amine Kakabave təşkilatın ölkədəki nümayəndəsi olduğu kimi müstəqil parlamentaridir. Kakabave həm də YPG həmsədrinin yaxın dostudur.\nİsveçli jurnalist Uolnor İsveç və Finlandiyanın NATO-ya üzvlüyü və Türkiyənin mövqeyi ilə bağlı köşə yazısında İsveçin yeni və sabit hökumətə ehtiyacı olduğunu vurğulayıb. Jurnalist bildirib ki, İsveç Parlamenti hər gün yeni xaos xəbərləri ilə getdikcə daha da gözdən düşür: “Elə vəziyyətdəyik ki, PKK dəstəkçisi olan deputat bütün NATO prosesini girov götürüb. Bu dəfə Kakabave əlavə büdcə qanun layihəsinin Parlamentdə qəbul edilməsinin şərti kimi hökumətdən Türkiyəyə qarşı de-fakto silah embarqosunu saxlamağı tələb edir. Prezident Ərdoğanın və isveçli seçicilərin də bu yanaşma ilə bağlı fikirlərinin olması tamamilə başa düşüləndir. Bu sövdələşməni ləğv etmək məsuliyyəti isə tamamilə sosial-demokrat hökumətin üzərinə düşür”.\nMəlumat üçün qeyd edək ki, Stokholm rəhbərliyi PKK-YPG terror təşkilatına 400 milyon avro dəstək verib. İsveç mənşəli silahlar da birbaşa təşkilata göndərilib.\n200 ildir müstəqil siyasət aparan İsveç Rusiyanın Ukraynaya hücumu ilə “təhlükəsizlik çətiri” axtarışına başlayıb və NATO-ya üzvlük üçün müraciət edib. Ancaq bu ölkə eyni zamanda alyansın ikinci böyük hərbi gücü olan Türkiyənin təhlükəsizliyinə etinasız yanaşır.\nXülasə, indi yol ayrıcında olan İsveç ya PKK yönümlü bir deputatın səsinə görə ölkənin təhlükəsizlik siyasətini təhlükə altına atmağa davam edəcək, ya da axtarışda olan terrorçuları Türkiyəyə təhvil verərək NATO üzvü olacaq.\nBu məsələ Ərdoğan və İsveçin baş naziri Maqdalena Andersson arasında da müzakirə edilib və Türkiyə öz haqlı tələblərindən geri çəkilməyəcəyini bildirib.


“Azərbaycan Xalq Cümhuriyyətinin adına şübhə edənlər İstiqlal Bəyannaməsini oxusunlar. Sənəddə çox aydın yazılır ki, dövlətimizin adı Azərbaycan Xalq Cümhuriyyətidir”.\nBunu Azərbaycan Milli Elmlər Akademiyasının Tarix İnstitutunun direktoru, Milli Məclisin deputatı, akademik Yaqub Mahmudov bildirib.\nY.Mahmudov qeyd edib ki, hələ BDU-nun Tarix fakültəsinin dekanı olan zaman Heydər Əliyev çox böyük tarixçi heyəti toplayaraq “Cümhuriyyət dünyaya Azərbaycan Demokratik Respublikası (ADR) kimi yayılıb” deyə bildirdi. Biz məsələni araşdırdıq. Dəfələrlə Milli Arxiv İdarəsinin rəisi Ataxan Paşayevlə görüşdük, sənədlərlə tanış olduq və daha sonra Heydər Əliyevə məlumat verdik. O, bütün materiallarla tanış oldu və göstəriş verdi ki, dövlət İstiqlal Bəyannaməsində olduğu kimi Azərbaycan Xalq Cümhuriyyəti adlandırılsın”.\nY.Mahmudov bildirib ki, Cümhuriyyət parlamentinin 1918-ci il dekabrın 7-də yaradıldığını söyləmək düzgün deyil: “Cümhuriyyət dövründə parlamentçilik tariximiz 1918-ci il mayın 27-dən başlayır. 1918-ci ilin mayında Zaqafqaziya Seyminin müsəlman fraksiyası əsasında Azərbaycan Milli Şurası (Azərbaycan parlamenti) formalaşıb. İlk parlamentimiz 1918-ci il mayın 28-də Azərbaycanın müstəqilliyini elan etmiş, ölkənin idarə olunmasını öz üzərinə götürmüş və tarixi İstiqlal Bəyannaməsini qəbul edib”.\nAkademik deyib ki, “Azərbaycan Xalq Cümhuriyyəti ili” çərçivəsində Qafqaz İslam Ordusunun fəaliyyəti ilə əlaqədar Azərbaycan-Türkiyə hərbi qardaşlıq abidələri ucaldıla bilər: “Abidənin mərkəzində Nuru paşanın, onun sağında Səməd bəy Mehmandarovun, solunda isə Əliağa Şıxlinskinin heykəllərini təsəvvür edirəm. Qardaşlıq abidələrində Azərbaycan və Türkiyənin dövlət bayraqlarının birlikdə dalğalanmasını istəyirik”.


15 May 2020 11:22\nDünyada koronavirus pandemiyasının yayılmasını yavaşıtmaq üçün tətbiq olunmuş karantin dönəmində kibercinayətlər artır və kibercinayətkarların çoxu rusdillilərdir. Bunu Rusiyanın kibertəhlükəsizlik maqnatı, Moskvadakı Kaspersky Lab kibertəhlükəsizlik firmasının rəhbəri Yevgeny Kaspersky deyir.\nO, mayın 14-də TASS xəbər agentliyinə müsahibəsində deyib ki, karantin qaydaları “kibercinayətkarları azğınlaşaraq qurban axtarmağa vadar edib”.\n“Hər gün məkrlilikdə şübhəli bildiyimiz milyonlarla fayl aşkarlayırıq. Bundan başqa, hər gün əvvəllər heç vaxt üzləşmədiyimiz 300 mindən çox məkrli model aşkarlayırıq”, – deyən Kaspersky əlavə edib ki, bu modellərdən yüzlərlə dəfə istifadə oluna bilər.\nOnun sözlərinə görə, insanlar koronavirusa görə evdə qaldığından ərzaq, digər məhsullar almaq üçün internetə üz tuturlar, bəzən arzulanmayan yerlərə girirlər və bütün bunlar qlobal miqyasda kibercinayətləri 25 faiz artırıb.\nKaspersky deyir ki, Rusiya və digər keçmiş sovet respublikalarında “dünyanın ən yaxşı proqramçıları təlim görüb”, amma bunun mənfi tərəfi də odur ki, dünyanın ən öndə gedən hakerləri əsasən rusdillilərdir.\nRusiya və digər keçmiş sovet ölkələrində proqramçılar Qərbdəki həmkarlarından daha az qazanırlar və bu səbəbdən kibercinayətlərə daha çox meyllənirlər.\n“Dünyanın ən yaxşı proqramçıları, proqram hazırlayanları ilə tanınırıq, amma dünyanın aparıcı hakerləri də bizdədir. Onlar eyni universitetləri bitiriblər, amma fərqli yola üz tutublar. Bir tərəf yeni bir şey yaratmağa çalışır, digəri onu dağıtmağa. Haker hücumlarıyla bağlı 100 faiz hallarda hakerlərin motivasiyası eynidir – daha çox pul qazanmaq, təkcə bir qurbandan deyil, həm də müştərilərindən”, – Kaspersky söyləyib.\nSon bir ildə Birləşmiş Ştatlarda bir neçə rusiyalı haker həbs olunub. /azadliq.org\nTeqlər : #Kaspersky:,#Kibercinayətlər,#artır,


İxrac nəzarətinə düşən malların (işlərin, xidmətlərin, əqli fəaliyyətin nəticələrinin) ixracı, təkrar ixracı, idxalı, təkrar idxalı və tranzitinə icazənin verilməsi. | Energetika Nazirliyi tərəfindən göstərilən xidmətlər | Funksional yardımçı xidmətlər | ASAN xidmətlər - ASAN\nEnergetika Nazirliyi tərəfindən göstərilən xidmətlər\nİxrac nəzarətinə düşən malların (işlərin, xidmətlərin, əqli fəaliyyətin nəticələrinin) ixracı, təkrar ixracı, idxalı, təkrar idxalı və tranzitinə icazənin verilməsi.\nxüsusi icazə almaq üçün ərizə (sifariş);\nhüquqi şəxslər üçün – hüquqi şəxsin adı, hüquqi ünvanı və xüsusi icazənin\nalınması ilə həyata keçirilən xarici iqtisadi əməliyyatın növü;\nfiziki şəxslər üçün – adı, atasının adı, soyadı, şəxsiyyət vəsiqəsinə dair məlumatlar (seriya, nömrə, tarix və vəsiqəni verən təşkilatın adı və ünvanı), xüsusi icazənin alınması ilə həyata keçirilən xarici iqtisadi əməliyyatın növü;\nmalalan (malgöndərən) və son istifadəçi haqqında məlumat;\nbağlanmış müqavilənin (kontraktın) surəti;\nixrac edilən malın mənşə sertifikatının surəti;\nsifarişçilərin (ərizəçilərin) vergi orqanları tərəfindən uçota alınması haqqında şəhadətnamənin surəti;\nmalın XİF MN (xarici iqtisadi fəaliyyətin mal nomenklaturu) kodu;\nCMR-in (yol qaiməsinin) surəti.\nİcazənin verilməsi ödənişsizdir.\nBu xidmətlə bağlı fəaliyyət göstərən mərkəzlər\n5 saylı Bakı "ASAN xidmət" mərkəzi Azərbaycan Respublikası, Bakı şəhəri, Nizami rayonu, Heydər Əliyev prospekti 115, AZ1029


Sumqayıtdakı qurğular, doğrudanmı, bir yəhudinin maliyyə maxinasiyasının qurbanı olub? | SUMQAYITXEBER.COM\nSUMQAYITXEBER.COM > AKTUAL > Sumqayıtdakı qurğular, doğrudanmı, bir yəhudinin maliyyə maxinasiyasının qurbanı olub?\nMüəllif: sumqayitxeber.com • Tarix: 20 Dekabr 2012 • Baxış sayı: 400 dəfə • Şərh yoxdur\n- Başlayaq şəhərin su təchizatından. Bu istiqamətdə vəziyyət necədir?\n- Şəhərin su təchizatı beşinci mərtəbə səviyyəsində 24 saat həyata keçirilir. Beşinci mərtəbədən yuxarı mərtəbələrdə isə əsasən müəyyən qrafiklə – səhər və axşam su verilir. Şəhərin 80 faizi 24 saat su ilə təmin olunur. Və hazırda müxtəlif tədbirlər görülür ki, növbəti ilin may ayına qədər karroziyaya uğramış borular dəyişdirilsin, ümumiyyətlə, problemli məsələlər həllini tapsın və bütünlüklə şəhərə 24 saat su verilsin.\n- Bu məsələnin yaxşı tərəfləri idi. Bəs problemli nöqtələr hansılardır?\n- Problemlər Ceyranbatandan gələn, Saraydan daxil olan – şəhərə gələn 1000 mm-lik su xətti ilə bağlıdır. Həmin xəttin müəyyən hissələrində borular köhnəlib və bəzi ərazələrdə hətta su axıntıları baş verir, həmin xətdə təzyiqi artırmaq mümkün deyil. Bu problemin həlli üçün layihə hazırdır və təsdiqlənib. Bu xətt yeniləndikdən sonra təzyiq qaldırılacaq və şəhər 24 saat su alacaq.\n- Dövlət başçısı Sumqayıtda olarkən şəhərin kanalizasiya sisteminin yenidən qurulması ilə bağlı müzakirələr aparılmışdı. Bəs bu istiqamətdə hansı işlər görülüb?\n- Şəhərin Sahil küçəsi boyu 1000 mm-lik, təxminən7 kmuzunluğunda boru xətti quraşdırılır. Bu, çirkab suların dənizə axıdılmasının qarşısını almaq üçün nəzərdə tutulur. Həmin ərazidə təmizləyici qurğu tikilməliydi, hazırda da orada işlər davam etdirilir. Suyun bir hissəsi isə oradan nasosla təmizlənmək üçün bağlar ərazisindəki təmizləyici qurğuya ötürüləcək.\n- Qurğulardan və kanalizasiya sistemindən söhbət düşmüşkən, bu iki layihə ümumilikdə nə qədər büdcə tutur?\n- Bu işlər «Azərsu» SC-nin sifarişi ilə podratçı təşkilat tərəfindən həyata keçirilib və buna görə də mən bu rəqəmi deyə bilmərəm.\n- Yəni bu, kommersiya sirri deyil, sadəcə sizin məlumatınız yoxdur, eləmi?\n- Bəli, sadəcə bizdə bu barədə məlumat yoxdur. Pul vəsaitini «Azərsu» podratçı təşkilata ödəyib.\n- Səhv etmirəmsə, qurğulardan hələ ki, yalnız biri işləyir.\n- Bəli. Bu qurğu sutkaya 40 min kub metr su təmizləyir. Bu, o deməkdir ki, şəhərin çirkab sularının 40-50 faizi təmizlənir.\n- 6-ci mikrorayon ərazisindəki qurğunun aqibəti necə oldu?\n- O qurğunun tikintisi hələ ki, yerinə görə dayandırılıb. Ancaq Xəzər bağları ərazisində yerləşən qurğunun gücünün artırılması istiqamətində işlər görülür. Məqsəd bütün suların məhz bu stansiyaya qəbul olunmasıdır.\n- Söylədiniz ki, tikinti qurğunun yerinə görə dayandırılıb. Problem konkert olaraq nədədir?\n- Hazırda podratçı təşkilatlar bunu araşdırırlar. Bu suala cavab verməkdə çətinlik çəkirəm. Bildiyimə görə, bu, dənizlə, eyni zamanda həmin ərazidə qrunt suların axması ilə bağlıdır. Hər halda, problemin həlli üçün araşdırmalar, işlər davam etdirilir.\n- Bəs işləyən qurğunun gücü nə qədərdir?\n- Bu qurğunun gücü 80-100 min kub metr arasındadır.\n- Bəs nəyə görə bu qurğu 40 min kub metr suyu təmizləyir?\n- Çünki qurğu hələ ki, tam gücüylə işləmir, podratçı təşkilat tam olaraq qurğunu bizə təhvil verməyib.\n- Podratçı təşkilat hansıdır?\n- Bu, «Hidro-Lotus» təşkilatıdır.\n- Bu qurğunun əvvəlcə 200 min kub metr suyu təmizləyəcəyi deyilirdi. Ancaq sonra məlumat yayıldı ki, onun gücü 47 mindən artıq deyil. Bu qədər fərq hansı səbəbdən yarandı?\n- Mütəxəssislər tərəfindən aparlıan tədqiqatlar nəticəsində aydın oldu ki, onun gücü 200 min ola bilməz. Bu qurğu yalnız 80-100 min suyu təmizləyə bilər. Hazırda bu stansiyasının gücünün artırılması üçün işlər aparılır. Bu işlər 6-ci mikrorayondakı stansiyadan suyun qəbul olunmasını da nəzərdə tutur. Bütün bunlar 2013-cü ildə sona çatacaq.\n- Bəs bu rəqəm haradan yaranmışdı? Dediyiniz təhlillər daha öncə aparılmamışdımı?\n- Bəli, təəssüf ki, əvvəlki podratçı təşkilatlar bu cür rəqəmlər səsləndirmişdilər. Ancaq sonradan məlum oldu ki, bu rəqəm real deyil. Görünür, hesabatlarda səhvlərə yol verilib.\n- Bu yanlışlığın səbəbi bir yəhudinin malliyyə maxinasiyası deyil ki? Hər halda belə bir məlumat da var.\n- Xeyr, bu yanlış məlumatdır. Bu layihədə Amerika və Gürcüstan şirkətləri işləyiblər.\n- Bildiyiniz kimi şəhərimizdə və onun ətrafında fərdi evlərin sayı kifayət qədər çoxdur. Və bu evlərin əksəriyyətinin su təchizatı onların özləri tərəfindən, fərdi şəkildə aparılıb. Hesab etmirsiniz ki, bu sonrakı illərdə əlavə problemlərin yaranmasına səbəb olacaq? Həmin ərazilərdə vahid su xəttinin çəkilişi daha optimal qərar olmazdımı?\n- Bu barədə «Azərsu» tərəfindən məsələ qaldırılıb. Bildirilib ki, həyət evlərinin şəbəkəsi işlənməlidir. «Azərsu» rəhbərliyi tərəfindən ümumiyyətlə bütün Sumqayıtın su təchizatının yenidən layihələndirilməsi barədə tapşırıq verilib. Layihəçilər həm su təchizatı, həm kanalizasiya, həm yağış qəbulediciləri, həm də drenaj sisteminin yenidən qurulması ilə bağlı layihələndirmə işləri aparırlar.\n- Ötən illərdə yağışlı havalarda əməkdaşlarımız şəhərin müxtəlif hissələrindən keçilməz su gölməçələrinin şəkillərini gətirirdilər. Biz bu ildəmi bu cür şəkillər dərc edəcəyik?\n- Düşünürəm ki, bu il bu cür problem olmayacaq. Bu istiqamətdə müəyyən qabaqlayıcı tədbirlər görülüb: yeni yağış qəbuledici xəttlər tikilib, yağışlı havalarda daha çox problem yaradan «Acı dərə» kanalının daşmaması üçün təmizləmə işləri aparılıb, kanalın suyunun ötürülməsi üçün əlavə 1000 mm-lik yeni xətt çəkilib.\n- «Acı dərə» kanalının izolyasiya olunması ilə bağlı plan var idi. Bu məsələ yenə aktual olaraq qalırmı?\n- Bu kanal açıq kanaldır, üzərində isə xeyli kommersiya obyektləri var. Bu kanalın izolyasiya olunması üçün üzərindəki obyektlər sökülməlidir. Şəhər rəhbərliyinin, eləcə də «Azərsu»nun birgə təhlillərindən sonra qərara alındı ki, burada hələlik əlavə xəttlə kifayətlənmək lazımdır. Bu xəttin çəkilməsindən sonra kanal normal şəkildə işləyir, artıq kanalın daşması baş vermir. Ancaq, hər halda, bu kanal boruya salınacaq.\n- Bəs borunun üzərində olan obyektlərin taleyi necə olacaq?\n- Onlar yəqin ki, söküləcək. Bu kanalın boruya salınmasının layihəsi artıq hazırdır. Əgər gələn il bunun üçün maliyyə vəsaiti ayrılsa, bu işə başlanılacaq. Şəhərin «Sülh» küçəsini tez-tez su basması da bu kanalın daşmasının nəticəsi idi. Əlavə xəttin çəkilməsi və yeni yağış qəbuledicilərin qoşulmasından və əvvəlki qəbuledicilərin təmizlənməsindən sonra inanırıq ki, belə bir problem olmayacaq. Vətəndaşlarımız da bu işlərdə bizlərə yardım etməlidir. Qəbuledicilərin içinə hər nə gəldi atıb, onları çirkləndirmək olmaz. Təəssüf ki, bəzən onların qapaqları da oğurlanır. Vətəndaşlar bizə sayğaclaşma işində də kömək etmirlər, xüsusilə həyət evində onlar bu prosesin gedişinə mane olurlar, işlədilmiş suyun pulunu ödəməkdən boyun qaçırırlar.\n- Bilmək istərdik, kommersiya obyektləri daha yaxşı ödəyicidir, yoxsa vətəndaşlar?\n- Bizdə kommersiya obyektləri yüz faiz ödəniş edir. Doğrudur, bəzən smart kart sisteminin qoşulması ilə bağlı problemlər yaşanır, ancaq ümumilikdə kommersiya obyektləri yüz faiz ödəmə aparır. Əhali sektorunun ödəmələrində isə problemlər var.\n- Bu baxımdan ən aşağı göstəricilər şəhərin hansı ərazilərindədir?\n- Ən aşağı göstəricilər həyət evlərindədir – Yaşıldərə ərazisi, Xəzər bağları, Metallurq bağları, Tuqzavod, Stansiya Sumqayıt ərazisi, Tağıyev qəsəbəsi. Yaşayış binaları isə 80-85 faiz ödəmə aparırlar.\n- Dövlət qurumları necə? Ödənişlərlə bağlı onlarla problem olmur ki?\n- Yox, elə bir problem olmur. Yalnız Yaşıllaşdırma İdarəsi suyu çox götürür, sonra isə ödəniş edə bilmir. Bu idarənin su götürdüyü mənbələrdə də artıq smartkart sayğaclarının quraşdırılmasına başlamışıq.\n- Yaşıllaşdırma idarəsinin borcu nə qədərdir?\n- Ümumilikdə onların borcu 296501 manatdır.\n- Şəhər icra başçısının iştirakı ilə keçirilən toplantılarda «Azərsu» sayğaclaşdırmanın ləng aparılmasına görə tənqid olunub.\n- Çünki bizdə sayğaclaşdırma əhali üzrə 66 faizdir. Qısa zamanda bu problemi həll etmək çətindir. Çünki əksər ərazilərdə şəbəkə yoxdur. Hazırda bunun üçün layihələndirmə işləri aparılır.\n- Bu yaxın dövrələrə qədər «Azərsu» ilə «Sumqayıtelektrikşəbəkə» arasında borc qalmaqalı yaşanırdı. Bu sarıdan vəziyyət necədir?\n- Bu sarıdan vəziyyət normallaşıb. Eldar müəllim Əzizovun müdaxiləsindən sonra bu problem yoluna qoyulub. Doğrudur, biz də borcumuzun bir hissəsini ödəmişik, ancaq istifadə olunan suyun haqqı əhali tərəfindən tam ödənilmədiyindən biz də işığa görə borcumuzu ödəməkdə çətinlik çəkirik. Hazırda onların da bizə borcu var, təxminən bir milyona yaxın.\n- «Azərsu» Almaniya Texniki Əməkdaşlıq Cəmiyyəti ilə də əməkdaşlıq edirdi. Bu əməkdaşlıq davam edirmi və nə qədər səmərəlidir?\n- Bəli, bu əməkdaşlıq davam edir. Əsasən laboratoriyalarla bağlı bizim əməkdaşlara təlimlər keçilirdi. Hesab edirəm ki, bu əməkdaşlıq olduqca faydalıdır. Onlar bizə müəyyən analizlərin aparılması üçün bəzi avadanlıqları da verirlər.


NAZİRLİKDƏN ƏHALİYƏ XƏBƏRDARLIQ: sabahdan hava kəskin dəyişəcək | SUMQAYITXEBER.COM\nSUMQAYITXEBER.COM > ÖLKƏ > NAZİRLİKDƏN ƏHALİYƏ XƏBƏRDARLIQ: sabahdan hava kəskin dəyişəcək\nSentyabrın 27-nə olan hava proqnozu açıqlanıb. Lent.az Ekologiya və Təbii Sərvətlər Nazirliyinə istinadən xəbər verir ki, sabah buludlu hava şəraiti üstünlük təşkil edəcək, gün ərzində arabir yağış yağacaq.\nSentyabrın 27-28-də Bakıda və Abşeron yarımadasında hava şəraitinin qeyri-sabit keçəcəyi,\narabir yağış yağacağı gözlənilir. Bəzi yerlərdə intensiv olacağı ehtimalı var. Şimal-qərb küləyi\narabir güclənəcək. Havanın temperaturu 5-7° aşağı enəcək.


BMT-nin vasitəçilik etdiyi Yəmən danışıqları nəticə verməyib\nBMT-nin Yəmən üzrə xüsusi nümayəndəsi Martin Qriffit\nBMT-nin vasitəçiliyi ilə Yəməndə vətəndaş müharibəsinə son qoymaq üçün sülh danışıqlarını bərpa etməyə yönəlmiş üç günlük müşavirədə heç bir nəticə əldə olunmayıb, çünki əsas tərəflərdən biri danışıqlara gəlməyib.\nBMT-nin Yəmən üzrə xüsusi nümayəndəsi Martin Qriffit, uğursuz danışıqları müsbət qiymətləndirərək, bəhrəli müzakirələrin başladığını deyib, baxmayaraq ki, danışıqlar onunla yalnız Yəmən hökümətinin nümayəndə heyəti arasında baş tutub.\nO, Ənsərullah adı ilə tanınan Husi nümayəndə heyətinin gəlməməsi ilə bağlı məyusluğunu dilə gətirib, lakin o həmçinin münaqişə danışıqlarında çətinliklərin olmasının qeyri-adi bir hal olmadığını da qeyd edib.\nYəmənin xarici işlər naziri Xalid Əl-Yamani\n“Biz Ənsərullah nümayəndə heyətini gətirməyə nail olmadıq, amma Səna nümayəndələri buradadır. Və biz bu bir nüçə gün ərzində onları bura gətirə bilmək üçün müzakirələr, danışıqlar apardıq, varinatları, alternativləri müzakirə etdik. Yəni, mən bunu prosesə böyük əngəl olaraq görmürəm”, o deyib.\nQriffit Husilərin Cenevrədə danışıqlarda iştirak etmək üçün irəli sürdüyü tələbləri müzakirə etməkdən imtina edib. Lakin yüksək səviyyəli Husi rəsmisi deyib ki, onun qrupunun şərtlərinə təhlükəsiz şəkildə Yəmənə geri dönmək və müharibədə xəsarət alanları tibbi müalicə üçün xaricə aparmağa icazə ilə bağlı təminatlar daxildir.\nYəmənin xarici işlər naziri Xalid Əl Yamani xüsusi nümayəndənin sözlərini güzəştli adlandırıb. O, Husilərin danışıqlarda iştirak etməmələri üçün irəli sürdükləri bəhanələri əsassız adlandırıb.\n“Bu dağıdıcı qrup beynəlxalq qanunlara riayət etmir və xüsusi nümayəndəsi vədləri onların sülh əldə etmək və beynəlxalq qətnamələri yerinə yetirməklə bağlı ciddi olmadıqlarını göstərir” – deyə, Yamani bildirib.\nYəmənin Səudiyyə Ərəbistanının dəstəklədiyi höküməti ilə İranın dəstəklədiyi Husi üsyançıları arasında üç ildir davam edən vətəndaş müharibəsində 16 mindən çox mülki vətəndaş öldürülüb. Müharibənin səbəb olduğu viranəlik səbəbilə Birləşmiş Millətlər Təşkilatı Yəməndəki vəziyyəti dünyanın ən pis humanitar böhranı adlandırır.\nQriffit növbəti danışıqların nə zaman baş tutacağını bilmədiyini deyib.